Lelaki Terkejut Diberitahu Doktor Bahawa Isterinya Adalah Saudara Kandung

Hidup lelaki ini hancur berkecai selepas mendapati bahawa dia mempunyai pertalian genetik dengan isterinya yang juga ibu kepada kedua-dua anaknya yang masih kecil. Perkara ini baru diketahui olehnya selepas dia menjalani ujian untuk menderma buah pinggang.

Menurut laporan Mirror, pasangan tersebut sebenarnya adik beradik yang terpisah. Di mana si suami telah diambil menjadi anak angkat setelah dia dilahirkan dan sehingga kini tidak tahu siapakah ibu bapa kandungnya. Bagaimanapun, sebahagian daripada sejarah keluarganya terbongkar selepas lelaki terbabit menjalani ujian untuk melihat sama ada dia boleh menderma buah pinggang kepada isterinya selepas enam tahun berkahwin.

“Isteri saya jatuh sakit sejurus selepas anak kami dilahirkan dan kini memerlukan pemindahan buah pinggang. Kami memeriksa dengan saudara-maranya dan tidak ada yang sepadan,” kata lelaki England itu, seperti dipetik oleh Mirror. “Saya memutuskan untuk menjalani ujian untuk melihat sama ada saya boleh menderma. Saya mendapat panggilan pada hari lain mengatakan buah pinggang saya adalah yang terbaik.”

“Doktor kemudian mengatakan sesuatu tentang ujian tambahan kerana menemui beberapa maklumat daripada keputusan ujian tisu HLA (antigen leukosit manusia). Saya tidak terlalu memikirkannya dan bersetuju,” tambahnya. Tetapi apabila keputusan keluar, lelaki itu mendapati bahawa dia dan isterinya mempunyai peratusan keserasian yang sangat tinggi. “Saya terkejut dan keliru,” katanya.

“Doktor menerangkan bagaimana maklumat DNA disampaikan dari generasi ke generasi, ibu bapa kepada anak boleh mempunyai sekurang-kurangnya 50 peratus padanan dan adik-beradik boleh mempunyai padanan 0-100 peratus.”

Lelaki itu kemudian menjelaskan bagaimana dia bertemu isterinya lapan tahun lalu ketika dia bekerja di salah satu bandar di sekitar England. Mereka kemudiannya bertukar nombor telefon dan mengatur beberapa pertemuan sebelum masing-masing bersetuju untuk berkahwin.

“Doktor kata kami adik beradik. Saya tak tahu nak buat apa. Dia isteri saya dan ibu kepada anak-anak kami,” tambahnya. Selepas berkongsi kisahnya di Reddit, kebanyakan pengguna media sosial berkongsi rasa simpati kepada beliau dan menitipkan mesej sokongan kepadanya.


Pernah Kecoh Tinggal Anak Dan Maki Pengawal Keselamatan, Lelaki Ini Ditahan Polis Terlibat Kes Jenayah

Sekitar minggu lalu, tular sebuah video di mana terdapat sebuah pasangan yang berang apabila pihak pengawal keselamatan tidak menjaga anak mereka yang diletakkan di pondok pengawal serta turut memaki hamun.

Stiuasi yang berlaku turut mengundang komen daripada para netizen yang terkejut dengan tindakan pasangan ini yang sanggup meninggalkan anak mereka kepada individu yang tidak dikenali. Bukan sahaja netizen, isu turut menjadi perhatian pihak pengurusan apartment serta pihak polis.

Terbaharu, dilaporkan lelaki yang mengamuk dalam video berkenaan telah ditahan oleh pihak polis Daerah (IPD) Wangsa Maju. Difahamkan lelaki berkenaan tidak ditahan kerana kekecohan yang dibuat sebaliknya disebabkan terlibat dengan kes jenayah.

Ketua Polis Daerah Sentul, Asisten Komisioner Beh Eng Lai berkata, pihaknya tidak mengambil tindakan undang-undang berhubung video tular di Sky Awani I kerana ia tidak melibatkan sebarang kekerasan jenayah.

Menurutnya, hasil siasatan mendapati kejadian berlaku pada 27 Oktober lalu dan hanya membabitkan pertengkaran mulut antara pengadu dan pengawal keselamatan serta tidak membabitkan sebarang kekerasan jenayah. Oleh itu, tiada tindakan undang-undang diambil terhadap kedua-dua pihak.

Ketahui lebih lanjut mengenai isu yang berlaku melibatkan pasangan ini di mana mereka mereka telah tinggal anak dan memaki hamun pihak pengawal keselamatan.

Tinggal Anak Dan Maki Hamun Pengawal Keselamatan, Tindakan Pasangan Ini Raih Perhatian Netizen

‘Suka Cuci Baju Sebab Jumpa Banyak Harta’- Perkongsian Wanita Ini Undang Perhatian Netizen


Kisah Seorang Lelaki Tua Berbangsa Cina Yang Lari Dari Malaysia Dan Kini Pulang Semula

Nota Editor: Artikel ini diterbitkan semula di Vocket dengan kebenaran penulis asal, iaitu seorang pengguna Facebook yang meminta untuk dirahsiakan namanya. Semoga negara kita sentiasa dilindungi dan sejahtera.

Ada sekali dalam perjalanan balik ke Malaysia, saya duduk di sebelah seorang lelaki tua berbangsa Cina.

Banyak benda yang kami bualkan termasuk hal-hal bisnes, keluarga, sampailah kepada hal-hal politik. ‘Uncle’ ini rupa-rupanya berada di luar negara sejak tahun 1981 dan tidak pernah pulang ke Malaysia sehinggalah pada hari tersebut.

Beliau membawa diri atas beberapa sebab, yang paling utama adalah kerana mengikut keluarga berpindah. Dan kedua, dia membawa hati yang lara kerana putus cinta dan bertekad tidak mahu memandang belakang lagi.

Setelah sekian lama, kerinduannya semakin kuat terhadap tanah airnya. Tidak ada sebab lain. Dia tiba-tiba mahu pulang.

Ketika kebun sawit mula kelihatan dari tingkap kapal terbang, ‘Uncle’ mula senyap dan dahi dia berkerut. Matanya tidak lepas dari memandang alunan hijau di bawah. Saya rasa emosinya sedang bercampur baur.

Setelah mendarat, sebelum bangun dari tempat duduk, kami bersalam-salaman dan menukar nombor telefon. Matanya kelihatan merah.

Ketika mula beratur mahu keluar dari perut kapal terbang, dia sudah tidak kelihatan.

Saya keluar dari perut kapal terbang sambil tersenyum pada pramugari warganegara Czech yang manis ayu menunggu di pintu kapal terbang sambil mengucapkan terima kasih walaupun kedengaran pelat.

Masuk ke dalam bangunan terminal, tiba-tiba saya ternampak ‘Uncle’ tadi sedang berdiri di tingkap terminal memandang ke luar. Dan tak semena-mena dia berlutut, kepalanya tertunduk. Dia membongkokkan badannya dan akhirnya terus mencium lantai.

Dia sedang mencium lantai terminal dalam keadaan bersujud… sambil tersedu-sedu menangis.

Rindu dendam pada tanah air, akhirnya terlerai. Saya terkesima seketika. Sebak.

Walau kita mungkin ada sebab dan alasan tersendiri kenapa kita memilih untuk tinggalkan kampung halaman, tetapi akhirnya, kasih dan cinta terhadap tanah tumpah darah itu lebih besar dan agung, lalu mengatasi segala sebab.

Dan akhirnya belut tetap akan pulang ke lumpurnya.

Love might hurt, overwhelming and drive us away, but finally, love will heal and somehow… bring you back.

Semoga Allah Taala sentiasa sejahterakan tanah air kami.

LIKE dan FOLLOW Vocket di Facebook serta Instagram


Kisah Lelaki Tua Berkain Pelikat Yang Penuh Pengajaran Dan Pesanan Ini Kembali Lagi

Nota Editor : Kisah Lelaki Tua Berkain Pelikat ini pernah menjadi satu fenomena kerana penceritaannya yang penuh dengan pesanan dan teladan. Kini sambungan kisah ini kembali lagi seperti yang telah dikongsikan di fb wall penulis asalnya Dato’ Roslan Abd Hamid, seorang usahawan dan trainer pengucapan awam.  Kami bawakan sambungan kisah ini untuk anda dengan izin dari penulis. Harapan kami semoga perkongsian ini dapat memberi manfaat dan membawa kebaikan dalam hidup anda.

BACA : Kisah Benar Lelaki Tua Berkain Pelikat Ini Akan Buatkan Anda Fikir Semula Tentang Kehidupan
BACA : Masih Ingat Kisah Lelaki Tua Berkain Pelikat? Ini Sambungannya Dan Tip Kali Ini Buatkan Kami Teringat Emak

36. Saya jumpa dia lepas Asar. Balik dari KL, saya singgah solat di Masjid. Dia ada di situ, bersandar seperti selalu. Asyik membaca Al Quran. 2 hingga 3 jam sehari. Sungguh tekun. Seolah-olah bayang mati ada disisi.

37. Saya tegur dengan sapaan, perlahan. Dia senyum. “Lamo tak te-ngok”. Saya kata, “Ada, cuma sibuk ke hulu ke hilir”. Dia kata, “sibuk bergerak bagus. Hati kita jangan sibuk dengan dunia. Hati yang sibuk adalah hati yang mati. Hati yang berbolak balik”.

38. Saya duduk disisi. Diam lama. Menunggu dia menyambung. Gayung tua, gayung pemutus. Cakap orang tua biasanya betul.

39. Dia sambung, perlahan tapi jelas, “orang yang berjaya adalah orang yang baik hati. Dermawan. Suka tolong orang. Nikmat hidup ini bukan pada apa yang kita miliki. Nikmat hidup pada apa yang kita kongsi. Sesibuk mana sekali pun kita, isteri mesti main peranan. Ibu merupakan sekolah yang paling utama”.

40. “Untuk hati tidak mati, jadilah orang yang berilmu. Penuntut ilmu. Pendengar ilmu. Pencinta ilmu. Jangan jadi selain dari yang empat ini sebab andai kita jadi yang kelima, maka kita pasti binasa”, sambung Lelaki Tua Berkain Pelikat ini, “Be-so (baca biasa) dengar dok kata kata lagu ni”.

41. Saya jawab penuh tertib dan sopan, “Be-so jugak tu. Kata kata Syaidina Ali bin Abi Thalib”. Orang Tua itu tersenyum penuh suka dan teruja, “Hok ni lah ambo suka benar kalu jupo dengan anak ni. Orang mengaji penuh dada”.

42. “Hidup kita ni usah sekadar jadi penggembala kambing dan lembu. Kita mesti memimpin manusia. Untuk memimpin orang, kita mesti memimpin diri sendiri. Ramai dari puak kita lo -ni ralik sungguh dok bercara ko rumput laman ore. Laman sendiri, sa-pa (sampai) ke kaki tangga. Bina diri. Jadi orang beriman dan berbudi”.

43. “Untuk berjaya, pilih kawan. Usah kita bersahabat dengan seseorang itu sehingga kita ketahui bagaimana dio (dia) buat kepada sahabat sahabatnya yang terdahulu daripada kita. Sobat lain dengan teman tepi jalan”.

44. “Keno rajin pergi maktabah. Sebaik baik teman duduk pada setiap waktu adalah buku. Tahu dok maktabah gapo. Ore ngaji kot ore putih ni tak reti doh lo-ni”.

45. Saya senyum nampak gigi sambil menjawab, “Maktabah tu perpustakaan atau khutub khanah. Kata kata sebai- baik teman itu dari perbidalan kata Arab”.

46. Lelaki Tua berkain pelikat, letak Al Quran baik-baik sebelah tepi dan berkata, “bijok bijok. Maghi kita minum kopi ke-dai depen sebelah Seven Eleven tu”. Maka kami pun bergandingan keluar dari masjid, menuju ke kedai kopi untuk perbualan agung yang lebih bermakna.

47. Sebaik melabuhkan diri di kerusi, Lelaki Tua Berkain Pelikat berkata, “Jadi Anak Jate”. Tabah dan sabar sokmo. Tuntut ilmu. Tak sah (tidak payah) susahkan ore lain. Berdikari. Apakah yang menghidupkan kita masa berdepan ujian? Semangat Anak Jate”.

48. Dalam masa kami minum dan makan murtabak, Lelaki Tua Berkain pelikat terus berkata, “Semangat tulus luhur yakin pada adanya Allah. Peta hidup kita sudah ditentukan, namun dengan usaha dan doa – ada yang boleh berubah. Allah hanya akan ubah keadaan kita, andai kita ubah apa yang ada dalam diri kita”.

50. “Islam hanya tertegak dalam diri dengan akhlak mulia, berani, amanah dan ada keinginan untuk maju. Jadilah sahabat yang baik. Andai kita rasa dekat dengan Pencipta, kita pasti percaya, setiap ujian Tuhan ada hikmahNya. Insha Allah”.

51. Sambung Lelaki Tua Berkain Pelikat, “Pernah dengar perkataan ini, Andai kata di akhir usia kita, ada sepuluh sahabat, maka itu adalah perkara terbaik yang pernah berlaku pada diri seseorang. Sahabat adalah seseorang yang boleh diajak berkongsi kesusahan”. “Bertuah lah, orang yang ada saudara yang tidak dilahirkan oleh ibu kandung mereka”

52. “Umur umat Muhammad ini antara 60 hingga 70 tahun sahaja. Ambo ni sudah 75 tahun. Banyak benar dah dapat nikmat umur panjang. Satu nasihat ambo. Pahat dalam dada. Hati hati pilih kawan. Tidak ramai kawan dapat jadi naik taraf sahabat”.

53. “Ambo ini ore dari pengajian zaman dahulu kala, ketika gagak putih, bangau hitam, banyak membebel. Kecek (bercakap) sikit gak nak tanya selalu (baca- terus) pasal kecenderungan, kegemaran dan buku yang dibaca. Sebab pada ambo itu penting nak nilai manusia dari segi luaran. Dalaman kita tak tahu”.

54. Tiba tiba, dia berpaling pada saya. “Anak hisap rokok. Tengok ko bibir merah tu tak hisap”. Saya spontan menjawab, “Bakpo pulak dengan hisap rokoknya”. “Andai ada kawan hisap rokok dekati dia. Perlahan lahan , minta dia berhenti”.

55. “Usah gopoh dalam buat apa perkara sekalipun. Gopoh gapah itu datang dari syaitan dan bertenang itu daripada Allah.”

Like page The Vocket di Facebook untuk mengikuti sambungan kisah menarik ini.


Lelaki Tua Ini Diketawakan Ketika Bermain Futsal Tetapi Aksi Beliau Selepas Itu…

Filem pendek ini dilakonkan oleh Sean Garnier, seorang ‘Freestyle Footballer’ yang pernah memenangi kejohanan dunia pada tahun 2014. Sean Garnier melakonkan watak sebagai orang tua yang dimalukan oleh beberapa pemuda tetapi setelah itu menunjukkan gaya ‘Freestyle’ beliau yang sangat mengujakan. Jika anda rasa Lionel Messi mempunyai skill yang hebat. Sila tonton filem pendek ini.


7 Bahagian Badan Yang Tidak Patut Anda Sentuh Dengan Tangan

Tangan memainkan peranan utama dalam memindahkan kuman bakteria ke tempat lain walaupun basuh tangan berulang-kali kerana ia adalah anggota badan yang paling mudah tercemar dengan keadaan persekitaran.

Disebabkan itu perlu sentiasa jaga kebersihan tangan terutama mereka yang sengaja membiarkan kuku panjang antara 2mm atau lebih panjang dari itu dan/atau suka memakai cincin di jari. Semua kenyataan ini disokong oleh penyelidikan dari Universiti Nebraska dan Universiti Arizona.

Jadi, bagi meminimakan pemindahan kuman dari/kepada tangan, kita tidak digalakkan menyentuh 7 bahagian badan ini demi kebaikan diri kita juga. 5 dari 7 bahagian itu adalah di kepala.

Menurut penasihat dermatologi Men’s Health Adnan Nasir (MD), jari tangan mempunyai minyak yang boleh menyumbat liang roma kulit muka. Seboleh-bolehnya elakkan jari atau tapak tangan mengenai bahagian muka. Bayangkanlah permukaan tangan yang dilitupi kuman disapu rata ke kulit muka, maka tersebarlah ke seantero muka sehingga mendatangkan masalah pada kulit muka. Tapi bolehlah guna tangan yang telah dibasuh untuk tadah air dan cuci muka.

Kita memang tak sentuh mata kecuali orang yang menggunakan kanta sentuh tapi kita tenyeh dengan jari tangan pada mata. Penasihat opthalmology Men’s Health Kimberly Cockerham (MD) menyatakan jangan sentuh atau menggosok mata kerana ia akan memudahkan kuman masuk ke dalam mata. Jika mata rasa tidak selesa, jumpa dengan doktor untuk cari penyelesaian yang lebih baik berbanding bertindak sendiri.

Kulit nipis di luar telinga dan menghala ke saluran telinga boleh terkoyak apabila ada benda bersentuhan dengannya.

Jika anda rasa gatal-gatal berterusan di telinga, jangan garu atau cuba lakukan pemeriksaan sendiri. Lebih baik anda bertemu dengan doktor otolaryngologist kerana ia berkemungkinan disebabkan oleh ekzema, jangkitan kuman atau pengumpulan wax.

Secara purata, 23.6 kali/jam orang di UK gemar memasukan jari mereka ke dalam mulut apabila mereka berasa bosan di pejabat dan masih lakukan sebanyak 6.3 kali/jam ketika waktu sibuk. Data Journal of Applied Microbiologi menunjukkan 1/3 kuman yang diuji dipindahkan dari jari ke mulut. Jadi, jangan jadikan ia satu tabiat.

Melalui kajian dalam Journal Infection Control & Hospital Epidemiology pada 2006, 51% pesakit ENT (telinga, hidung dan tekak) yang mengorek hidung lebih cenderung membawa bakteria Staphylococcus aureus di dalam hidung mereka berbanding mereka yang tidak melakukan perkara tersebut.

Inilah antara tempat kegemaran pelbagai jenis kuman bersosial. Lebih-lebih lagi kuku jenis panjang, maka lebih banyak khazanah tersemat disitu. Maka, ada baiknya potong kuku pendek. Tak trauma sangat.

Sedia maklum bahagian ini mempunyai bakteria yang berpotensi membahayakan. Jadi, selepas tersentuh untuk apa sahaja tujuan di bahagian tersebut, cuci tangan dengan cara yang betul.

Maka, penting untuk sentiasa menjaga kebersihan tangan dengan mencucinya bersama sabun. Kuman bakteria dan virus yang ada pada tangan boleh dipindahkan kepada orang lain apabila anda menyentuh mereka dengan tangan. Ia juga boleh masuk ke dalam badan kita apabila menyentuh mata, mulut, hidung, muka, telinga, kuku dan alat sulit dengan tangan.

LIKE dan FOLLOW Vocket di Facebook serta Instagram


Lelaki Tular Palsukan Kod QR Peti Tabung Masjid Berjaya Ditahan Pihak Polis

Semalam kecoh di pelbagai platform media sosial berkenaan sebuah rakaman video seorang lelaki memalsukan kod QR peti masjid kepada akaun peribadi. Ekoran insiden itu, ramai mahu lelaki tersebut dibawa ke muka pengadilan.

Terbaharu, lelaki tersebut telah pun ditahan polis setelah disyaki menukar atau memalsukan kod Quick Response Code Indonesia Standard (QRIS) pada tabung masjid dalam kejadian di sekitar Jakarta baru-baru ini.

Lapor Kompas.com, Ketua Unit Siasatan Jenayah Polis Metro Jakarta Selatan Kompol Irwandhy Idrus mengesahkan bahawa penjenayah itu ditangkap di kawasan Kebayoran Lama.

Ujarnya, penahanan suspek juga merupakan kerjasama antara Polis Metro Jakarta Selatan dan Jabatan Siber Metro Jaya. Walaupun suspek yang didakwa telah ditangkap namun Irwandhy enggan mendedahkan maklumat lanjut.

Jelas Irwandhy pihaknya telah melakukan siasatan ke atas suspek tersebut di Ibu Pejabat Polis Daerah Metro Jaya. Beliau juga mengatakan bahawa suspek masih lagi disoal siasat dan segala maklumat akan diberikan kemudian.


Lelaki Tumbuk Dan ‘Selfie’ Dengan Pekerja 7-Eleven Mengaku Tidak Bersalah

Pada minggu lalu tular kisah seorang pekerja 7-Eleven ditumbuk dan diajak selfie dengan seorang lelaki dipercayai mabuk.

Hari ini tertuduh, seorang penyelia tapak pembinaan didakwa di Mahkamah Majistret. Bagaimanapun Divagaran Uthaya Sooriyam, 32, mengaku tidak bersalah ketika pertuduhan dibacakan di hadapan Majistret Nurdiyanah Mohd Nawawi.

Mengikut pertuduhan, lelaki itu yang masih bujang didakwa didapati dengan sengaja mendatangkan kecederaan parah ke atas seorang lelaki berusia 18 tahun di kedai serbaneka di Ecohill Taipan, Semenyih, Hulu Langat, 5 pagi, 20 Jun lalu.

Oleh itu dia didakwa melakukan kesalahan mengikut Seksyen 325 Kanun Keseksaan yang boleh dihukum penjara sehingga tujuh tahun dan denda.

Pendakwaan dikendalikan Timbalan Pendakwa Raya Siti Nur Liyana Mohd Sulaiman manakala tertuduh diwakili peguam V Vickneswari.

Siti Nur Liyana menawarkan jaminan RM8,000 dengan seorang penjamin serta mengenakan syarat supaya tidak mengganggu mangsa sehingga kes selesai.

Bagaimanapun, Vickneswari dalam rayuannya memohon jaminan serendahnya dikenakan.

“Tawaran jaminan agak tinggi dan mohon jaminan serendahnya dikenakan.

“Anak guam sebagai satu-satunya anak lelaki perlu menjaga ibu bapa, selain bergaji tidak tetap antara RM1,500 hingga RM2,000 sebulan dan mempunyai komitmen bayaran bulanan kereta serta rumah masing-masing RM500,” katanya.

Nurdiyanah kemudian membenarkan jaminan RM4,500 dengan seorang penjamin serta syarat tambahan seperti dimohon pendakwaan.

Mahkamah kemudian menetapkan 15 Ogos sebutan kes untuk serahan dokumen dan laporan perubatan.


Lelaki Tunggang Motosikal Guna Kaki Sambil Minum Air ‘Ikat Tepi’ Ditahan Polis

Sejak minggu lalu tular perkongsian video seorang lelaki menunggang motosikal dengan menggunakan kaki pada pemegang motosikal. Aksi bersahaja tersebut dirakam orang awam yang kemudiannya berkongsikan video tersebut di media sosial.

Aksi cuai lelaki tersebut yang mengendalikan motosikalnya dengan menggunakan tangan sambil meminum ‘air ikat tepi’ itu dipercayai berlaku di Jalan Kuching dan telah menyebabkannya dicari pihak polis pada hujung minggu lalu.

Selepas menyedari aksi berbahaya yang dilakukan itu tular dan dia sedang dikesan polis, lelaki tersebut pada semalam akhirnya menyerah diri di Balai Polis Trafik Tun HS Lee pada 8.45 malam menurut Harian Metro.

“Suspek kemudian dibawa ke Ibu Pejabat Polis Daerah (IPD) Dang Wangi untuk menjalani ujian saringan air kencing.

“Keputusan ujian saringan berkenaan mendapati dia positif dadah jenis methaphetamine,” katanya dalam satu kenyataan, hari ini.

Susulan daripada penahanannya malam semalam, pihak polis juga difahamkan akan memohon reman bagi membantu siasatan yang akan disiasat mengikut Seksyen 15(1)(a) Akta Dadah Berbahaya 1952.

Aksi tersebut walaupun kelihatan santai dan bersahaja namun pada masa sama boleh membahayakan pengguna jalan raya lain.

Malah ia turut menerima pelbagai reaksi daripada netizen dengan rata-rata netizen mengkritik aksi berbahaya yang dilakukannya itu sebelum ini.

“Ada org kata itu terbaik..terbaik apanya kalau dia terjatuh tengah jalan atau terlanggar orang itu tak menyusahkan pengguna lain ke?

“Bukan macamtu caranya nak tnjuk hebat, itu perbuatan sia-sia,” komen netizen.

Baca juga kisah kereta Kelisa ini yang berjaya meredah banjir kilat di KL dengan tenang pada minggu lalu di pautan di bawah.

Sesuai Dengan Nama, Tonton Aksi Kelisa Ini Redah Banjir Dengan Tenang Di Kuala Lumpur

Jika Berlaku Kemalangan, Ini ‘Backup’ Penting Yang Penunggang Motosikal Perlu Tahu

Tiba-Tiba Keluar Dari Terowong, Lihat Aksi Berbahaya Kereta Ini Melawan Arus Di Lorong Motosikal


Lelaki Tunjal Kepala Dan Ugut Pemandu Wanita Dikenakan Hukuman Penjara 7 Hari

Penyelia kilang yang tular menunjal kepala seorang pemandu wanita berhampiran Lata Iskandar Isnin lalu, dijatuhi hukuman penjara tujuh hari oleh Mahkamah Majistret, di sini hari ini, atas pertuduhan melakukan ugutan dan mencederakan mangsa.

Memetik laporan Kosmo, tertuduh, Mohammad Zaim Faiz Tarmizi, 29, dijatuhi hukuman tersebut selepas mengaku bersalah sejurus kedua-dua pertuduhan terhadapnya dibacakan jurubahasa di hadapan Majistret Siti Hanum Mohmad Shah.

Mengikut pertuduhan, bapa kepada seorang anak itu didakwa menakutkan secara jenayah terhadap Amiera Atiqah Shahrizan, 25, dengan kata ugutan ‘pecah muka kau sat lagi’.

Perbuatan itu dilakukan tertuduh di Lata Iskandar, Kilometer 22 Jalan Tapah-Cameron Highlands dalam daerah Batang Padang pada pukul 5.33 petang, 5 Jun 2023.

Bagi kesalahan itu, dia dituduh mengikut Seksyen 506 Kanun Keseksaan, yang membawa hukuman penjara maksimum tujuh tahun atau dengan denda atau kedua-duanya sekali.

Tertuduh juga didakwa bagi pertuduhan di bawah Seksyen 323 Kanun Keseksaan iaitu dengan sengaja menyebabkan kecederaan kepada wanita tersebut di lokasi, masa dan tarikh yang sama.

Kesalahan itu memperuntukkan hukuman penjara setahun atau denda sehingga RM2,000 atau kedua-duanya sekali, jika sabit kesalahan.

Pendakwaan dikendalikan Timbalan Pendakwa Raya, Geetha Jora Singh manakala tertuduh pula tidak diwakili peguam.

Terdahulu, tertuduh ketika ditanya oleh Siti Hanum selain rayuan yang dikemukakannya memberitahu, kejadian berlaku ketika pengadu cuba memotong kenderaannya namun ada kenderaan lain di laluan bertentangan.

“Saya nak luahkan, dalam kejadian itu, pengadu yang membuat laporan cuba memotong tapi (laluan) bertentangan ada kereta. (Tindakan) itu boleh mengancam keluarga saya dan nyawa, sebab itu saya marah sangat kerana dalam kereta ada anak dan isteri saya (hamil lapan bulan),” kata tertuduh.


Lelaki Tunjal Kepala Wanita Memandu Perodua Myvi Direman Tiga Hari

Kecoh baru-baru ini apabila tular seorang lelaki berbadan ‘sado’ memarah dan menunjal kepala seorang wanita yang memandu Perodua Myvi gara-gara memandu secara merbahaya sewaktu perjalanan dari Cameron Highlands.

Terbaharu, lelaki yang menjadi buah mulut orang ramai serta netizen ini telah mendapat perhatian pihak polis. Malah, perintah reman di bawah Seksyen 117 Kanun Tatacara Jenayah terhadap suspek berusia 29 tahun itu dikeluarkan oleh Majistret Siti Hanum Mohmad Shah di Mahkamah Majistret Tapah.

Siti Hanum membenarkan permohonan pihak polis untuk menahan reman lelaki yang bekerja sebagai penyelia kilang di Serdang, Selangor itu sehingga Jumaat ini.

Reman terhadap lelaki itu bagi membolehkan siasatan dijalankan mengikut Seksyen 323/506/509 Kanun Keseksaan.

Dilaporkan, lelaki yang diiringi pegawai polis dan memakai baju lokap berwarna ungu itu tiba di pekarangan Kompleks Mahkamah Tapah pada pukul 8.35 pagi.

Menerusi rakaman video tular berdurasi 59 saat, seorang lelaki dipercayai suspek dilihat turun dari kereta Proton Persona dan mengetuk cermin kereta dipandu mangsa.

Wanita itu yang menurunkan cermin keretanya untuk berbincang telah dimarahi oleh suspek dengan kata-kata kesat sebelum dia bertindak memukul kepala mangsa.

Tangkapan ke atas lelaki terbabit dibuat susulan laporan polis dibuat wanita berusia 24 tahun itu semalam di Balai Polis Saujana Utama, Sungai Buloh.


Lelaki ‘Viral’ Beli Burger Sempena Hari Jadi Isteri Terima Kejutan Daripada Secret Recipe

Minggu lalu, tular kisah seorang lelaki yang membeli burger jalanan untuk dijadikan kejutan sempena menyambut hari jadi isterinya menarik perhatian ramai netizen. Anda boleh membaca artikel tersebut di sini.

Namun, perkongsian tersebut bukan sahaja menarik perhatian ramai netizen, malah syarikat francais kek terkenal di Malaysia, Secret Recipe Malaysia turut tertarik dan meminta netizen mencarinya kerana pihak mereka ada merancang sesuatu kejutan buat lelaki itu.

Hasil bantuan netizen di media sosial, pihak Secret Recipe memaklumkan sudah mendapat maklumat pasangan itu dari Yan, Kedah dan akan menemui mereka di cawangan Sungai Petani, semalam.

Update: Pakcik Razif got to celebrate his wife, Cik Pah’s birthday with a cake guys! Thanks to all of our Twitter fans for your help ❤ Spread love and kindness #SecretRecipeMY pic.twitter.com/pIRK6VhpET

— Secret Recipe MY (@secretrecipemy_) November 30, 2019

Lelaki yang dikenali sebagai Razif itu telah membawa isteri dan anaknya ke restoran berkenaan dengan disambut meriah oleh staf-staf yang bertugas.

Menerusi gambar yang dikongsikan di Twitter Secret Recipe, Sebiji kek dihidangkan sebagai ganti kepada burger yang dibelinya pada malam tersebut.

Menerusi gambar yang dikongsikan di Twitter Secret Recipe, Riak wajah lelaki tersebut dan keluarga kelihatan gembira apabila diraikan dengan penuh meriah oleh semua yang berada di situ.

Sementara itu, netizen turut teruja melihat majlis sambutan hari jadi yang dianjurkan oleh Secret Recipe itu. Rata-rata netizen memuji usaha murni yang ditunjukkan oleh syarikat itu dan turut berterima kasih kepada pihak Secret Recipe kerana sudi menyambut hari jadi dan menaja kek untuk keluarga tersebut.

Thank you @secretrecipemy_ for your kindness 💖💖💖 semoga #pakcikromantic dan isteri serta anak2 kekal bahagia hingga ke jannah 💖💖

— madzaw💃🏻 (@budakkait) November 30, 2019

Yay thank you secret recipe team!! Im happy for them!!!

— pearl (@AeffyRafaellllo) November 30, 2019

Thank you. a small gesture really make world a better place.

— MUGIWARA (@ShahrulFH) November 30, 2019

Terdahulu, kisah lelaki ini menjadi tular kerana tindakkan romantisnya membeli burger jalanan sebagai kejutan untuk menyambut hari jadi isteri menarik perhatian ramai. Klik pautan di bawah untuk bacaan lanjut.

Tidak Sempat Beli Kek, Burger Dipilih Sebagai Kejutan Untuk Sambut Hari Jadi Isteri

Tuah Melamar Di KFC, Pasangan Ini Tarik Perhatian Syarikat Besar Menaja Perkahwinan Mereka

Wajah Seiras Tanda Jodoh, Doktor Rungkai Fakta Mengapa Wajah Kita Mirip Pasangan


Lelaki Warga Asing Enggan Pakai Pelitup Muka, Buat Kecoh Maki Pekerja Di Ampang

Klip video berdurasi 18 saat tular di media sosial yang menunjukkan seorang lelaki dipercayai bukan warganegara Malaysia berkeras enggan memakai pelitup muka di salah sebuah pasaraya di Ampang.

Menurut laporan KOSMO!, kejadian yang berlaku di Village Grocer M City itu terjadi selepas lelaki warga asing itu bertengkar dengan pengawal keselematan apabila diminta memakai pelitup muka.

Dia yang berang dengan tindakan pengawal keselamatan telah bertindak memaki hamun dan mengeluarkan kata-kata kesat.

Klip itu kemudiannya dipotong ke lokasi seterusnya di dalam pasar raya, di mana dia kemudiannya berhadapan dengan seorang pekerja dan seorang pengawal keselamatan.

Lelaki warga asing itu kedengaran bertanya, “apa yang akan kamu lakukan?” dan apabila pengawal itu tidak berkata apa-apa, lelaki warga asing itu seolah-olah memberi isyarat bahawa mereka tidak boleh berbuat apa-apa.

Memakai pelitup muka di tempat awam adalah wajib di Malaysia

Mereka yang enggan memakainya boleh didenda di bawah Peraturan 16 (1) Kaedah-Kaedah Pencegahan dan Pengawalan Penyakit Berjangkit 2021. Ia boleh didenda sehingga RM1,000 atau penjara sehingga enam bulan atau kedua-duanya.

Sehingga berita ini ditulis, tidak diketahui sama ada pihak berkuasa mengenal pasti dan mengambil sebarang tindakan terhadap lelaki yang dirakam dalam video itu.

Degil tidak mahu pakai pelitup muka, minah saleh pilih sarung tudung untuk pergi kuliah. Rujuk pautan di bawah untuk membaca.

Degil Tidak Mahu Pakai Pelitup Muka, Minah Saleh Pilih Sarung Tudung Untuk Pergi Kuliah

Tali Putus Ketika Promosi Secara ‘Live’, Netizen Persoalkan Kualiti Pelitup Muka Jovian

‘Sold Out’ Di Jepun, Pelitup Muka Uniqlo Akan Mula Dijual Di Malaysia 14 September 2020


Lelaki Warga Indonesia Dijatuhkan Hukuman 30 Tahun Penjara Selepas Merogol 136 Lelaki

Seorang lelaki warga Indonesia dihadapkan ke mahkamah atas 160 kesalahan serangan seksual ke atas lelaki dan sekurang-kurangnya 136 kes rogol dicatatkan.

Dia telah dipenjara untuk 30 tahun ke atas kesalahan dari Januari 2015 hingga Jun 2017 dan antara bukti yang dikemukakan adalah rakaman CCTV.

Reynhard Sinaga, 36 dilaporkan telah menyerang sekurang-kurangnya 160 mangsa dalam tempoh dua setengah tahun, lapor pihak polis.

Cara yang dilakukan oleh beliau adalah dengan mengajak mangsa untuk tidur dirumahnya di Montana House, Princess Street, dan memperkosa mereka.

Sinaga akan memberi mangsa dadah sebelum memulakan aktiviti jijik beliau sambil merakam aksi tersebut. Mahkamah menyifatkan bahawa Sinaga adalah orang yang ‘obses’ untuk merakam diri sendiri.

Reynhard adalah seorang warga Indonesia yang baru dijatuhi hukuman seumur hidup setelah dinyatakan bersalah melakukan perkosaan dan serangan seksual terhadap 48 pria Inggris. Nyaris 160 dakwaan dijatuhkan, menurut jaksa. pic.twitter.com/dZxqGAsMfG

— BBC News Indonesia (@BBCIndonesia) January 6, 2020

Kebanyakkan mangsa tidak sedar bahawa mereka telah dirogol oleh Sinaga setelah dimaklumkan oleh pihak polis yang merampas telefon Sinaga.

Seorang mangsa berkata, “dia bukan sahaja merogol saya tetapi dia juga telah mengambil langkah untuk memastikan perkara itu terjaga.

Bagaimanapun, saya harap ia tidak pernah berlaku – disebabkan oleh kekurangan memori saya malam itu, saya berjaya tidak mengingatinya, fikir saya – namun ramai orang, termasuk polis dan orang di mahkamah, telah melihat saya diperkosa.” Katanya.

Seorang lagi mangsa telah diperkosa lapan kali dalam tempoh enam jam selepas Sinaga bersetuju untuk membantunya selepas kad bank miliknya hilang.

Manakala seorang lagi mangsa tidak mengetahui bahawa beliau telah dirogol, pulang ke rumah teman wanitanya dan dituduh telah tidur dengan wanita lain.

Untuk membuktikan bahawa dia tidak curang, mangsa membawa teman wanitanya kembali ke rumah Sinaga untuk berjumpa dengannya, tanpa menyedari apa yang telah berlaku.

Disebabkan kesan ubat, yang diberikan tanpa pengetahuan atau persetujuan mereka, ramai lelaki tidak sedarkan diri selama berjam-jam.

Semasa mereka tidak sedarkan diri, Sinaga akan merogol dan menyerang mereka berkali-kali.

Rakaman menunjukkan mangsa tidak bertindak balas semasa serangan dilakukan. Ada yang boleh didengar berdengkur. Dia juga dilaporkan telah mengambil beberapa keping gambar bogel mangsa.

Selepas itu, Sinaga akan berkunjung ke laman Facebook mangsa, mencatatkan butiran mangsa dan beberapa perkara lain.

Aktivitinya mula kantoi apabila salah seorang mangsa menyedari apa yang dilakukan oleh Sinaga lalu terus membuat laporan polis.

Sinaga telah didapati melakukan 160 kesalahan termasuk 136 kes rogol yang dirakam di dalam dua telefon bimbit – polis masih mengenal pasti 70 lagi mangsa rogol.

Ian Rushton, Timbalan Ketua Mahkamah, merujuk Sinaga sebagai “perogol yang paling produktif dalam sejarah perundangan British”.

Sementara itu, Priti Patel, Setiausaha Dalam Negeri menggesa Majlis Penasihat bebas agar memeriksa kawalan ke atas dadah jenis GHB (asid gamma-hidroksibutrik) yang dipercayai telah digunakan oleh Sinaga.

Thread: Today Reynhard Sinaga, a student from Indonesia, has been jailed for life with a minimum of 30 years for committing 136 rapes in Manchester. He is believed to have used the drug GHB to render his victims unconscious before assaulting them. https://t.co/UKwUUFy9FA

— BuzzFeed News UK (@BuzzFeedNewsUK) January 6, 2020

Hakim Goddard QC memberitahu mahkamah, “anda adalah binatang yang jahat yang telah memusnahkan masa depan para pemuda … Tindakan anda menunjukkan anda adalah orang yang berbahaya, sangat terganggu, dan sesat.”

Dihujung penghakiman, hakim menyatakan bahawa beliau sangat mahu menjatuhkan penjara seumur hidup kepada Sinaga tetapi kes itu kurang beberapa perkara yang membolehkan beliau berbuat demikian.

Terdahulu, kerajaan China menjalankan satu program yang jijik dan melanggar hak asasi manusia. Klik pautan di bawah untuk membaca.

Wanita Uighur Dakwa Kerajaan China Jalankan Program ‘Rogol Secara Besar-Besaran’

Filem ‘Room’ Kisah Benar Penderitaan Seorang Anak Dirogol Bapa Selama 24 Tahun

Peserta Boleh Bunuh, Rogol Dan Buat Apa Saja Dalam Rancangan Realiti Ini


Lelaki Warganegara Myanmar Ini Ditangkap Kerana ‘Hulur’ Duit Kepada Pegawai Polis

Gejala rasuah sememang satu kesalahan besar yang sering kali berlaku tidak kira di mana pun. Gejala yang dikategorikan sebagai jenayah ini kian merebak seperti cendawan tumbuh selepas hujan.

Terbaru menerusi Hishamuddin Ahmad Zaki kongsi satu kejadian cubaan seorang lelaki warga Myanmar yang cuba untuk memberi suapan kepada anggota polis trafik yang menahannya. Walaupun sudah ditegur untuk tidak memberi rasuah, lelaki itu tetap berdegil dan seterusnya ditahan untuk diserahkan kepada pihak SPRM.

Kejadian dikatakan berlaku pada 13 November 2019, jam 11.50 pagi. Bahagian Siasatan dan Penguatkuasa Trafik, IPD Kuala Kangsar yang menjalankan Op Penguatkuasaan lalulintas di Jalan Daeng Selili telah menahan sebuah motosikal jenis Yamaha LC warna merah. Motosikal tersebut ditunggangi oleh lelaki warga Myanmar.

Hasil pemeriksaan mendapati Warga Myanmar tersebut tidak mempunyai lesen memandu dan lelaki tersebut telah cuba memberi suapan kepada pegawai polis bertugas dengan memberikan wang tunai berjumlah RM 50.00 kepada anggota polis berkenaan.

Pegawai Polis telah memberi amaran kepada warga Myanmar tersebut beberapa kali supaya jangan memaksa pihak polis menerima rasuah tetapi lelaki tersebut masih berkeras. Oleh yang demikian, pegawai polis tersebut telah membuat tangkapan keatas warga Myanmar itu kerana cubaan memberi suapan kepada anggota polis yang sedang menjalankan tugas. Lelaki warganegara Myanmar itu diserahkan kepada pihak SPRM Ipoh.

Rata-rata netizen memuji tindakan pegawai polis berkenaan yang telah menolak huluran suapan lelaki warganegara Myanmar yang bernilai RM50 tersebut.

Terdahulu, seorang lelaki disiasat polis kerana dituduh ‘hack’ sistem pesanan Domino’s. Klik pautan di bawah untuk bacaan lanjut.

Lelaki Ini Kongsi Pengalaman Disiasat Polis Kerana Dituduh ‘Hack’ Sistem Pesanan Domino’s

Lebih 150 Das Tembakan Dilepaskan, Pegawai Polis Yang Menahan Anak El Chapo Mati Dibunuh

Wanita Ini Ditangkap ‘Kantoi’ Seludup Dadah Dalam Durian


Lelaki Yang Mencetuskan Krisis Kewangan Asia Mula Mengecam Perkembangan AI Di China

Perkembangan teknologi dunia semakin pesat setiap hari. Warren Buffet pernah mengeluarkan kenyataan di dalam sebuah temuramah beliau bersama media yang menyatakan Teknologi merupakan sektor yang bergerak pantas dan dinamik.

Disebabkan itulah ramai billionaire dan syarikat besar sudahpun beralih arah ke pada penggunaan Artificial Intelligence (AI) atau dalam bahasa Melayunya, kecerdasan buatan.

Menurut laporan dari McKinsey sebuah firma perundingan, teknologi AI bakal bernilai $13 trillion pada tahun 2030. Manakala laporan dari Boston Consulting Group pula menyebut penggunaan AI dalam industry membolehkan produktiviti sebanyak 20% dan pengurangan kos setinggi 70%.

Bayangkan beberapa tahun lepas dalam bidang kewangan, kita perlu menelefon broker saham untuk jual beli saham kemudian kini boleh menekan sahaja secara atas talian dan pada masa akan datang kita pasti akan menggunakan robo advisor atau algorithm yang dibina menggunakan AI. Buat anda yang berminat untuk mengetahui dengan lebih lanjut mengenai robo advisor anda boleh membacanya di laman InvestorMY dengan klik disini.

Menurut beberapa tokoh dunia, sesiapa yang menguasai AI akan menguasai dunia. Pada ketika ini, tampak jelas China bersungguh-sungguh mendominasi bidang ini sehingga sukatan pelajaran Artificial Intelligence diajarkan di sekolah sekolah terpilih.

Jika Amerika Syarikat, mereka mempunyai F.A.N.G singkatan kepada syarikat besar iaitu Facebook, Amazon, Netflix, Google tetapi China mempunyai BAT, singkatan kepada Baidu, Alibaba dan Tencent. Dibawah presiden China, Xi JinPing ingin menjadi sebuah pusat innovasi menjelang 2030.

Kita imbau kembali tahun 2017, dimana berlaku perdebatan hangat antara 2 orang billionaire terkemuka dunia iaitu Mark Zukerberg dengan Elon Musk mengenai AI. Elon Musk berpendapat, AI bakal mengambilalih tugas manusia dan bakal mengancam pasaran kerja untuk manusia. Manakala Mark Zukerberg pula tegas dengan prinsip beliau bahawasanya AI boleh menjadikan dunia menjadi tempat yang lebih baik.

Hari ini pasti kita sudah kagum dengan sistem cashless atau tanpa wang kertas di China atau mungkin penggunaan robot di gudang Amazon, ramai di kalangan kita yang tidak tahu China kini mengadaptasi AI sebagai ganti untuk pembaca berita dan banyak lagi perkara yang ‘gila’ sudah pun dilakukan di China.

Lebih menggusarkan lagi dikatakan atas niat politik, China ingin membina ‘centralized database’ yang akan menentukan sama ada individu tersebut adalah musuh atau ancaman kepada sistem politik di China.

George Soros dalam World Economic Forum telah mengeluarkan kenyataan provokatif terhadap China. Kata beliau,” Dominasi China terhadap Artificial Intelligence akan menjadi ancaman besar buat manusia.berikutan itu Presiden Xi JinPing merupakan musuh utama Open Society.” Hal ini berikutan China dilihat sangat pantas dalam bidang tersebut dan pada masa yang sama persaingan China yang sengit adalah negara Amerika Syarikat itu sendiri.

Seterusnya, Soros menyeru kepada masyarakat untuk berjaga jaga dengan perkara ini seolah-olah Presiden Xi JinPing kini ingin mengawal rakyatnya menggunakan teknologi secara menyeluruh.

Seperti yang diketahui umum umum, George Soros merupakan pemilik Quantum Fund iaitu penaung Open Society dan juga pengurus dana yang bijak hingga mendapat gelaran “The Man Who Broke Bank of England” atas spekulasi beliau short matawang pound pada tahun 1992 mengakibatkan Black Wednesday.

Walaupun George Soros sendiri pernah mengakibatkan ‘financial crisis’ namun apa yang diutarakan oleh beliau mungkin ada kebenarannya. Apa pun yang berlaku, kita harus bersedia dari sekarang kerana pastinya semua industry kini dalam fasa persediaan untuk beralih kepada automation.


7 Barangan Berbaloi Yang Ditawarkan Dengan Harga Promosi Sempena Jualan 7.7

Nampaknya promosi 7.7 kembali lagi. Jualan yang dijalankan di beberapa platform e-commerce seperti Lazada dan Shopee ini bakal menampilkan seleksi barangan yang ditawarkan dengan harga promosi.

Bermula daripada produk makanan sehinggalah kepada pembelian rumah, semuanya kini boleh ditempah secara atas talian. Kami juga nampaknya tidak mahu ketinggalan sempena promosi yang dijalankan ini.

Pada kali ini kami akan kongsikan kepada anda beberapa produk yang pada kami berbaloi untuk dimiliki menerusi promosi yang dijalankan. Kami mulakan perkongsian kami bermula dengan produk berharga rendah sehingga kepada harga yang lebih tinggi.

Sekiranya anda merupakan peminat Nescafe, pastinya anda cukup tahu betapa enaknya Nescafe Gold. Rasa dan aromanya yang memukau membuatkan Nescafe Gold berjaya jumlah peminat yang ramai.

Sering kali dijual dan ditawarkan pada harga sekitar RM25.50, kini para pengguna berpeluang mendapatkan Nescafe Gold Coffee Refill 170g dengan harga serendah RM16.24 sahaja. Sememangnya sebuah harga yang sangat rendah dan sukar untuk mendapatkan harga yang sama seperti ini daripada Nescafe.

Promosi yang berlangsung ini bakal dijalankan selama dua jam bermula jam 12 tengah malam ini. Menariknya, pembelian dua pek Nescafe Gold Cofee Refill bakal membolehkan para pengguna mendapatkan free gift menarik. Anda boleh klik di sini untuk mendapatkannya dengan harga promosi.

Umum tahu sejak wabak COVID-19 mulai tersebar, penutup muka atau face mask sudah menjadi keperluan buat orang ramai. Mula dijual dengan harga yang mahal, kini anda boleh dapatkan 50 penutup muka dengan harga serendah RM15.50 menerusi jualan awal 7.7. Klik di sini untuk mendapatkan penutup muka tiga lapis.

Sejak bermulanya Perintah Kawalan Pergerakan Pemulihan (PKPP), dapat dilihat orang ramai sudah mulai bersenam selepas beberapa bulan sekadar berada di rumah.

Dalam memastikan senaman yang dibuat lebih efisien, pastinya anda memerlukan sebuah alat yang juga bertindak sebagai jam dalam mengukur kadar denyutan nadi begitu juga dengan jumlah kalori yang terbakar saat bersenam.

Sekiranya anda mencari sebuah smartband yang berbaloi, realme band yang baru sahaja dilancarkan adalah jawapannya. Bayangkan dengan harga serendah RM129 sahaja, segala aktiviti kecergasan anda dapat dipantau melalui realme band. Model yang baru sahaja dilancarkan realme ini sedia untuk dimiliki dengan klik di sini.

Sekiranya anda sedang mencari sebuah telefon pintar kelas permulaan dengan spesifikasi yang menarik dan berbaloi, Xiaomi Redmi 9A adalah jawapannya. Hadir dengan skrin 6.53-inci beserta bateri berkapasiti 5,000mAh pastinya mencukupi bagi memastikan segala urusan anda dapat dilengkapkan dalam satu pengecasan penuh.

Model ini dikuasakan oleh processor G25 dengan 2GB RAM dan 32GB ruang storan. Apa yang membuatkan kami teruja dengan model ini adalah penawaran harganya iaitu serendah RM359 sahaja. Sempena jualan 7.7, anda berpeluang dapatkan model ini dengan harga sekitar RM319 sahaja. Berbaloi bukan? Klik di sini untuk mengetahui lebih lanjut mengenai Xiaomi Redmi 9A.

Apabila membincangkan mengenai produk berbaloi, tidak sah rasanya sekiranya tidak menyertakan produk daripada realme iaitu realme 6. Mengulas mengenai model ini, siapa sangka realme berjaya menyertakan spesifikasi hebat serta menawarkannya dengan harga yang sangat mampu milik.

realme 6 dilengkapi dengan skrin 6.5-inci IPS LCD dengan refresh rate 90Hhz. Model ini dikuasakan oleh processor Helio G90T dengan RAM 4GB beserta ruang storan 128GB.

Nak tahu apa yang lebih menarik? Model ini hadir dengan empat kamera belakang dimana kamera utamanya dilengkapi dengan sensor 64-megapixel. Kamera hadapan pula dilengkapkan dengan sensor 16-megapixel.

Sekiranya anda mahukan model yang serba lengkap dengan harga mampu milik, realme 6 adalah jawapannya. Model ini mulai ditawarkan dengan harga RM999 dan sedia diturunkan sehingga RM749 menerusi promosi 7.7 daripada Lazada. Klik di sini untuk menjadi yang terawal untuk mendapatkannya.

Sebuah lagi jenama yang sering kali dikaitkan dengan harga berbaloi sudah pastinya Xiaomi. Berjaya menerusi model Pocophone F1, kini model ini tampil sekali lagi dengan model terbaru yang lebih canggih iaitu Xiaomi Pocophone F2.

Mengulas mengenai spesifikasi, umum tahu Pocophone sememangnya cukup terkenal dengan penawaran spesifikasi yang hebat dan hadir dengan harga yang berbaloi. Model ini dikuasakan oleh processor Snapdragon 865, RAM 6GB beserta ruang storan 128GB.

Skrin 6.67-inci AMOLED dengan gabungan kapasiti bateri 4,700mAh pastinya membuatkan peminat skrin besar serta para gamer cukup gemar dengan model ini. Xiaomi Pocophone F2 yang mula ditawarkan dengan harga RM2,199 kini sedia untuk dimiliki dengan harga sekitar RM1,969. Klik di sini untuk mendapatkannya dengan harga promosi.

Bermula dengan tawaran daripada Switch, nampaknya beberapa rangkaian kedai atas talian juga turut mengikuti langkah yang sama dalam menawarkan iPhone 11 Pro dan 11 Pro Max dengan harga diskaun sehingga RM500.

Hadir dengan iPhone flagship dengan kamera terbaik setakat ini, model ini dilihat sangat releven untuk didapatkan menerusi harga promosi. Pelbagai ruang storan dan warna telah ditawarkan menerusi dua model ini.

Jika anda merupakan seorang peminat iPhone yang sudah lama berhajat untuk menukar iPhone anda kepada model yang lebih baharu, inilah masa terbaik untuk anda mendapatkannya. Klik di sini untuk mendapatkan iPhone 11 Pro dan 11 Pro Max dengan harga promosi.

Apa tunggu lagi? Ayuh jadi yang terawal mendapatkan barangan dengan harga runtuh sebelum promosi tamat. Sebelum itu, kami nasihatkan anda untuk topup terlebih dahulu wang dalam Lazada Wallet dan ShopeePay sebelum mulai shopping bermula 12 tengah malam ini.

Bersempena dengan jualan 7.7 yang sedang berlangsung, Lazada turut menjanjikan penghantaran pantas beserta jaminan buat pembelian seluruh Malaysia. Ketahui lebih lanjut dengan klik pautan di bawah.

Lazada Janjikan Jaminan Penghantaran Pantas Ke Seluruh Negara Sempena Jualan 7.7

Huawei Mate 20 Ditawarkan Serendah RM88 Sempena Ulang Tahun Ke-8 Lazada


Kisah Lelaki Merajuk Dan Tidak Mahu Berkomunikasi Dengan Dunia Ini Menyentuh Hati Kami

Bayangkan, anda seorang yang pekak dan bisu.

Pernah terfikir bagaimana golongan ini berkomunikasi?

Memang ada, inilah Patrick ini yang mengalami masalah yang sama.

Yang menjadi cabaran adalah dia tidak pernah berkomunikasi dengan dunia disekelilingnya.

Saksikan keajaiban ini bagaimana akhirnya dia berjaya berkomunikasi dengan dunia.

Kami merasa getaran dan kegembiraan di penghujung video ini.


Lelongan Dibuka Untuk Peluang Makan Tengahari Bersama Warren Buffett

Bilionair Warren Buffett sekali lagi membuka peluang untuk makan tengahari paling mahal dalam dunia bersama beliau untuk mengumpul wang untuk badan amal San Francisco yang membantu golongan miskin dan gelandangan.

Sejak 15 tahun yang lalu, lelongan makan tengahari bersama Buffett telah berjaya mengumpul $17.9 juta untuk Yayasan Glide. Buffett berkata Glide telah menunjukkan keputusan luar biasa dalam membantu “orang-orang yang tiada tempat dalam masyarakat.”

Lelongan makan tengahari tahunan yang ke 16 ini bermula pada Ahad lepas di eBay pada harga $25,000 dan akan berakhir pada Jumaat 9:30 malam CDT.

Berikut adalah beberapa fakta tentang lelongan ini:

Pemenang lelongan tahun lepas membayar $2,166,766 untuk makan tengahari peribadi dengan Buffett, pelabur yang mengetuai konglomerat Berkshire Hathaway.

Jumlah itu adalah satu lonjakan besar daripada nilai $1,000,100 yang dibayar oleh pemenang tahun 2013, tetapi jauh lebih rendah daripada nilai yang dibayar pada tahun 2012 iaitu sebanyak $ 3,456,789 – item amal paling mahal yang pernah dijual di eBay.

Jika nilai lelongan tahun ini menyamai nilai tahun lepas, bermakna Buffett telah berjaya mengumpul lebih daripada $20 juta untuk Yayasan Glide selama beberapa tahun ini.

Buffett dianggap sebagai salah seorang pelabur paling berjaya dalam dunia, dan keputusan beliau untuk memberikan sebahagian besar daripada kekayaannya kepada Bill and Melinda Gates Foundation dan empat yayasan yang dikendalikan oleh keluarga beliau menjadikan beliau salah seorang dermawan paling besar pernah wujud dalam dunia. Satu-satunya perkara yang tidak boleh dibincangkan semasa makan tengah hari itu adalah perancangan pelaburan Buffett pada masa hadapan, tetapi topik-topik lain boleh dibicangkan secara terbuka dan Buffett akan menjawab soalan selama beberapa jam.

Steak Serius

Pemenang lelongan makan tengah hari selalunya akan menikmati hidangan mereka di Smith & Wollensky steakhouse di New York City, yang menderma sekurang-kurangnya $10,000 kepada Glide setiap tahun.

Terdapat beberapa pemenang lalu yang ingin kekal tidak dikenali dan memilih untuk makan di restoran stik kegemaran Buffett berhampiran rumah beliau di Omaha, Nebraska.

Salah seorang daripada pemenang, Ted Weschler , ditawarkan peluang pekerjaan daripada Buffett selepas dia membayar hampir $5.3 juta untuk lelongan tahun 2010 dan 2011. Buffett berkata, dia tidak mungkin menawarkan pekerjaan kepada pemenang lelongan yang lain, dan memuji hasil kerja Weschler sebagai pengurus pelaburan untuk Berkshire .

Pemenang boleh membawa sehingga tujuh rakan-rakan.

Anda boleh ikuti perkembangan lelongan makan tengahari dengan Warren Buffett di sini.

BACA: Ramai Orang Tahu Nasihat Warren Buffett Yang Ini. Tapi Tak Ramai Yang Faham Dan Praktikkan

BACA Lagi: Senarai Terkini 10 Manusia Paling Kaya di Muka Bumi Tahun 2015

LIKE dan FOLLOW Vocket di Facebook serta Instagram


Kisah Disebalik Lelongan Kasut Faizal Tahir Untuk Pelarian Syria Di Jordan

Beberapa hari lepas, Faizal Tahir, Aizat Amdan, Noh Salleh, Muadz Dzulkefly dan Mizz Nina baru sahaja ke Jordan bagi tujuan menghulurkan bantuan kepada pelarian Syria dan konsert amal #1moment4them.

Setelah tamatnya konsert dari artis-artis berkenaan, diadakan pula sesi lelongan barangan oleh artis-artis berkenaan bersama pelajar-pelajar Malaysia di Jordan.

Satu sesi yang menambat hati kami adalah apabila Faizal Tahir bertindak membuka kasutnya di atas pentas dan berjalan tanpa kasut kerana kasutnya juga turut dilelong.

Berikut merupakan video sepanjang lelongan berlangsung eksklusif untuk paparan di Vocket. Video adalah sumbangan Cik Hidayah Syakirah, penuntut Malaysia di sana.

Baca: Kisah Menyentuh Hati Di Sebalik Sekolah Anak Pelarian Syria Diasaskan Oleh Pelajar Malaysia

Video ke 3 adalah momen di mana Faizal Tahir berjalan tanpa kasut.

Matawang yang digunakan di dalam video ini adalah Jordanian Dinar, iaitu 1 JOD ketika ini bersamaan RM5.20.

Kasut dah dilelong. Pemenangnya juga sudah ada.

Vocket turut berjaya menjejaki pemenang kasut Faizal Tahir iaitu Saudara Afyz Yzels, pelajar tahun akhir yang sedang menuntut di Jordan. Ikuti perkongsian beliau di bawah.

2 minggu lepas, raya ke-2 dapat makluman pelajar Malaysia sakit dan dimasukkan ke ICU Hospital. Selepas korek-korek kira-kira, 250JD dikeluarkan daripada tabung simpanan untuk sumbangan bayaran kos perubatannya dan pengurusan.

Malam ini, majlis bidaan barang-barang tetamu jemputan ketika diakhir Konsert Amal Untuk Syria oleh Faizal Tahir, Aizat, Noh dan Muadz. Bayaran bidaan akan masuk sepenuhnya ke tabung untuk Syria.

Tanpa berfikir panjang, bida dan terus membida. Sampai la harga 700JD (RM3700). Alhamdulillah menang. Padahal awal lagi Faizal Tahir cakap harganya dalam RM400 sahaja.

Ironinya lagi, sebenarnya beli bukan untuk pakai pun. Dalam kepala set dah, kalau menang pun nak bagi kat abang Ady Yzels yang pakai.

Tapi beli sebab fikir duit tu tak kemana juga. Untuk digunakan pada pelarian Syria juga. Selama 2 tahun ni boleh plak spent duit sendiri ribu-ribu kat Syria, kenapa malam ni tak boleh kan?

Last yang paling ironi, duit semua tu sebenarnya duit persediaan untuk hantaran kahwin nanti. Penat juga simpan duit sebab nak kahwin, tapi betullah.

Hati duk ulang cakap “Duit boleh cari, duit boleh cari. Peluang nak bantu Syria macam ni bukan selalu datang”.

Dalam hidup aku dah kerap kali terjadi keajaiban yang menyebabkan aku cukup yakin, bahawa Allah takkan abaikan orang yang berusaha menolong umatNya.

Terima kasih bro Faizal Tahir. Last bro Faizal cakap

“bro banyak kau spent bro, semoga Allah bantu kau jaga kau. Insha Allah sampai syurga”. Ameen

Kena mengaku jugak, hati memang tak boleh lepas bila sebut tentang Syria. Rasa tak guna jadi manusia kalau tak buat apa-apa untuk mereka-mereka ini.

Anda di Malaysia juga sebenarnya boleh turut menderma dan membantu pelarian Syria terutama kepada sekolah Malaysian Arabian School yang menyediakan pendidikan percuma kepada anak-anak pelarian Syria.

Sumbanagn boleh dibuat kepada akaun yang tertera di bawah ini;

SALIKIYAH BINTI MOHD IDRIS
HSBC Bank, No akaun : 304-518020-025

Amirul Ridzwan Bin Azman
CIMB Bank, No akaun : 702-119-4479

LIKE dan FOLLOW Vocket di Facebook serta Instagram


Lemang Dan Rendang Ayam Bandar Tun Hussein Onn Juadah Istimewa Di Hari Raya

Selamat Hari Raya Aidilfitri kepada anda semua!

Seminggu sudah Syawal berlalu, bagaimanakah dengan raya anda pada kali ini? Kami harapkan Syawal anda penuh bermakna pada tahun ini.

Cukup seminggu Vocket Makan berehat, kini kami ingin kongsikan kepada anda semua menu dan lokasi makanan yang ingin kami review. Disebabkan kita masih berada dalam mood raya, Vocket Makan akan review makanan menarik sempena hari raya ini.

BACA: Vocket Makan… Putu Bambu Mama Bandar Tun Hussein Onn

Awal raya lepas kami tidak sempat menikmati lemang. Jadi kami bercadang untuk dapatkan lemang di sekitar Lembah Klang ini. Kami terjumpa dengan satu gerai yang menjual lemang di kawasan Bandar Tun Hussein Onn, Cheras. Gerai ini berada di simpang lampu isyarat antara Bukit Cheras dan Cheras Utama.

Kawasan ini boleh dikatakan strategik kerana berada di persimpangan. Banyak kenderaan yang lalu lalang di kawasan ini akan berhenti untuk membeli lemang di gerai ini.

Ada pelbagai saiz dari yang berharga RM15 hingga RM18. Gerai ini dibuka 24 jam. Boleh dikatakan setiap kali anda lalu di kawasan ini, pasti akan terlihat lemang yang sedang dibakar.

Untuk lauknya pula terdapat 3 jenis iaitu rendang daging, rendang ayam dan serunding. Rendang daging berharga RM20 dan rendang ayam berharga RM12. Kami beli satu batang lemang berharga RM15 dan sebungkus rendang ayam untuk dibawa pulang dinikmati bersama keluarga.

BACA: Nasi Kandar Line Clear Buka Cawangan Di Kampung Baru, KL

Lemang yang dibawa pulang telah siap dipotong supaya lebih mudah dimakan. Bau beras pulut selepas dibakar dalam buluh dan balutan daun pisang memang menambat selera kami. Walaupun kami beli sebatang berharga RM15 ini adalah yang bersaiz paling kecil, namun portionnya memang banyak.

Bau rendang ayam ini pula memang terserlah rempah-rempahnya seperti bau daun kunyit dan kerisik. Kuahnya agak sedikit kering mungkin kerana lama ianya dimasak.

Rasa lemangnya sahaja memang penuh lemak. Kami makan lemang bersama rendang ayam. Memang kena kombinasi kedua-dua jenis makanan ini. Rendangnya agak pedas cuma kami dapat kurang kuah daripada gerai tadi. Kalau dapat lebih kuah rendang dicampur dengan serunding pasti lebih enak. Ayam yang digunakan mungkin ayam kampung kerana isinya berasa sedikit liat.

Sekiranya anda ingin menikmati lemang dan rendang di gerai ini, boleh pergi ke lokasi ini (waze).

BACA: Steak Wagyu Dan Minuman Free Flow Di Restoran Me’nate Steak Hub Starparc Point

BACA juga: Jom Makan: Aplikasi Bantu Cari Tempat Makan Di Malaysia


Lembab Dan Menyusahkan, 10 Sebab Kenapa Kerajaan Perlu Hapuskan Monopoli Touch ‘n Go

Isu Touch ‘n Go yang selalu disuarakan oleh rakyat Malaysia ini bukan satu isu baru. Perbincangan mengenai masalah betapa tidak cekapnya sistem ini sudah berlangsung lama sehingga tujuan utamanya yang sepatutnya menyenangkan hidup rakyat Malaysia, tetapi kini sudah bertukar menjadi beban sehingga tahap menyusahkan.

Perkara ini sudah disuarakan lama, The Vocket sendiri pernah menyuarakan ketidakpuasan hati masyarakat Malaysia mengenai sistem Touch ‘n Go yang tidak cekap, lembap dan gagal mengikut peredaran zaman. Mungkin disebabkan Touch ‘n Go berjaya memonopoli perniagaan ini, jadi mereka fikir komen-komen buruk yang disuarakan rakyat Malaysia tidak patut dilayan.

Terbaharu, bekas Ketua Pegawai Eksekutif Perbadanan Kota Buku yang juga bekas calon Parlimen Masjid Tanah menyuarakan rasa tidak puas hati beliau kepada Touch ‘n Go yang didakwa olehnya wajib dihapuskan oleh kerajaan baharu yang dipimpin oleh Perdana Menter, Datuk Seri Anwar Ibrahim dan Menteri Pengantun, Athony Loke.

Melalui satu hantaran Facebook, Mutalib menyatakan 10 sebab kenapa Touch ‘n Go wajib dihapuskan oleh kerajaan sekarang. Di dalam senarai tersebut, antara perkara utama yang menjadi isu adalah sistem tambah nilai yang tidak cekap, kad Touch ‘n Go NFC yang sering kehabisan stok dan caj tambahan yang dikenakan.

“Banyak-banyak monopoli, monopoli Touch n Go lah perkara nombor wahid, kerajaan perpaduan PMX WAJIB hapuskan,” katanya sebelum menyenaraikan 10 sebab kenapa Touch N Go wajib dihapuskan dan diganti dengan satu sistem yang lebih baik untuk kelangsungan hidup rakyat Malaysia.

10 sebab terbabit yang disenaraikan oleh Mutalib di akaun Facebook miliknya adalah:

Catatan yang dibuat oleh beliau telah mendapat perhatian netizen di Facebook dengan rata-rata menyokong agar Touch N Go dihapuskan kerana telah menyusahkan rakyat Malaysia.

Melalui salah satu komen, seorang pengguna rakyat Malaysia menyatakan bahawa kuasa monopoli Touch N Go ini sama ‘bangangnya’ dengan monopoli syarikat yang membuat pelekat roadtax.

Manakala dalam satu komen yang lain, seorang pengguna Facebook menceritakan pengalaman beliau terpaksa menambah nilai kad Touch N Go walaupun di dalam apikasi eWallet Touch N Go sudah mempunyai baki cukup untuk menggunakan perkhidmatan tersebut.

Untuk rekod, Touch N Go sudah dilancarkan sejak Mac 1997 lagi dan daripada tarikh tersebut sehingga hari ini, syarikat monopoli Touch N Go ini sudah menyusahkan rakyat Malaysia selama 26 tahun.


Lembaga Penapisan Filem Luluskan Tayangan ‘Polis Evo 2’ Dengan Klasifikasi P13

Pengguna aktif media sosial pasti mengetahui mengenai bantahan oleh orang ramai menggni tayangan filem terbaharu lakonan Shaheizy Sam dan Zizan Razak ‘Polis Evo’. Bantahan dibuat kerana orang ramai memepersoalkan mengapa perlu mengetengahkan watak orang Islam sebagai pengganas.

Walau bagaimanapun, keputusan pihak Lembaga Penapisan Filem Malaysia (LPF) telah memberi kelulusan bersih dan boleh tayang mengikut jadual. Filem ini juga diberikan klasifikasi P13, penonton di bawah 13 tahun memerlukan pengawasan dan bimbingan ibu bapa atau penjaga ketika menonton.

LPF memberitahu hasil penilitian dan penilaian, filem tersebut tidak mengandungi sebarang elemen yang boleh memburukkan imej agama Islam dan tidak bercanggah daripada Garis Panduan Penapisan Filem. Polis Evo 2 masih mengekalkan dua watak utama seperti siri sebelum ini dan dijadualkan ditayang pada 22 November ini.


Lembaga Putih Muncul Dan Lampu Padam, Proses Tangkap ‘Saka Pocong’ Buat Netizen Seram

Pocong, hantu dan saka bukanlah perkara yang asing dalam masyarakat Melayu. Malah kita sering saja mendengar kisah-kisah seram dan mistik mengenai kejadian ini.

Dan kini dengan kemajuan teknologi rakaman dan perkongsian video dalam talian, kita berpeluang untuk melihat sendiri upacara atau proses menangkap makhluk ini secara jelas.

Seperti yang dikongsikan Ustaz Rosdi Hasan TV di YouTube dan Facebook baru-baru ini yang memuat naik proses beliau menangkap saka yang dikatakan mengganggu anak cucunya.

Dalam video yang bertajuk MENANGKAP SAKA YANG MENGGANGGU ANAK CUCU TUANNYA – Ustaz Rosdi Hasan selama lebih 20 minit itu beberapa perkara telah berjaya mencuri perhatian penonton.

Antaranya beberapa perkara dan insiden pelik seperti kemunculan lembaga putih yang didakwa pocong dan lampu yang terpadam secara tiba-tiba ketika proses menangkap pocong itu berlaku.

“Lampu tiba-tiba meletup ketika memanggil Saka Pocong untuk ditangkap dan akhirnya saka itu berjaya berjaya ditangkap.

“Ketika ia dimasukkan kedalam telur dan anda boleh melihat gelas kaca itu berkecai tetapi telur tetap berdiri diatas beras seperti biasa,” kongsi Md Rosdi Hasan di akaun Facebook beliau.

Walaupun tidak dapat dipastikan apakah atau siapakah sebenarnya yang membuat kemunculan dalam video, namun kelibat dan kesan yang dirakam pasti sedikit sebanyak memberikan rasa seram kepada sesiapa yang menontonnya.

Jika tangkap layar yang dikongsikan tidak berjaya untuk menakutkan anda, ia bagaimanapun berjaya menimbulkan rasa takut dan seram kepada para netizen yang meninggalkan komen di hantaran asal yang dibuat.

Masih belum terkejut dengan kemunculan lembaga putih dan komen-komen yang ditinggalkan netizen? Mungkin anda boleh melihat sendiri video tersebut melalui pautan di bawah.

Nota: Minit ke 09:43 untuk kemunculan lembaga putih dan minit 14:11 untuk lampu terpadam.

Baca juga kisah seram lelaki ini bersama rakannya ketika berkunjung ke Ipoh selepas PKP baru-baru ini di pautan di bawah.

Rambut Panjang Dan Mata Merah, Pengalaman Seram Lelaki Ini Di Salah Sebuah Hotel Di Ipoh

5 Pengalaman Paling ‘Seram’ Hasil Perkongsian Pembaca Vocket


Lembaga Zakat Selangor Kesal Asnaf Tinggalkan Rumah Sewa Dalam Keadaan Kotor Dan Rosak

Baru-baru ini, Lembaga Zakat Selangor (LZS) kecewa dengan tindakan seorang asnaf meninggalkan rumah sewa dalam keadaan kotor dan rosak.

Menurut sumber, Ketua Divisyen Komunikasi Korporat LZS, Datin Norajun Ainun Mohd Hashim risau sekiranya tindakan menganiaya pemilik rumah sewa ini akan menyebabkan asnaf lain sukar untuk menyewa pada masa hadapan.

Dalam pada itu, Norajun menasihatkan agar kesemua asnaf lain perlu bersikap amanah dan tanggungjawab untuk membersihkan atau menjaga rumah seperti harta sendiri.

Bahkan, beliau mencadangkan supaya pemilik rumah sewa terlibat membuat aduan rasmi kepada LZS bagi menghentikan bantuan sewa rumah tersebut memandangkan penyewa tidak lagi menetap di situ.

Susulan foto yang tular di akaun Facebook mengenai keadaan rumah tersebut, rata-rata netizen mengecam tindakan seorang asnaf yang tidak bertanggungjwab itu. Tambah netizen lagi, tindakannya itu sedikit sebanyak telah memberi imej tidak baik kepada asnaf yang lain.

Sementara itu, Norajun mengatakan lebih 16,000 keluarga asnaf fakir, miskin dan mualaf di Selangor menerima bantuan sewa rumah daripada LZS.

Bukan itu sahaja, beliau berkata, bantuan akan diberikan kepada pemilik rumah sewa secara bulanan yang disalurkan terus ke akaun pemilik rumah sewa di negeri ini.


Lembik Dan Rapuh, Lelaki Ini Persoalkan Kualiti Kunafa Chef Ammar Undang Perbincangan Netizen

Sebut mengenai Chef Ammar pasti orang ramai cukup mengenalinya. Terkenal dengan tagline ‘masak dari hati’ serta masakan Nasi Arab berjaya membuatkan orang ramai sanggup beratur panjang sehingga lebih 3 jam dalam mendapatkan masakannya.

Di sebalik keenakan masakan yang disajikan, beliau Chef Ammar juga nampaknya tidak terlepas daripada terpalit dengan kritikan pembeli. Terbaharu, beliau sekali masakan Restoran Chef Ammar sekali lagi menjadi perhatian apabila hidangan kunafa bersama keju dan sirap tular di TikTok.

Menerusi perkongsian TikTok @faruqyusof, lelaki ini memaklumkan beliau telah membeli dua kunafa dengan jumlah harga RM56. Walau bagaimanapun, servis Restoran Chef Ammar serta hidangan kunafa yang lembik dan rapuh membuatkan beliau tidak berpuas hati dengan pembeliannya.

@chefammarali allert la…harga kayangan28.00!! tp servise,hmmmmm….dngn sejuk hancur!!

Perkongsian lelaki ini turut meraih perhatian netizen yang mempersoalkan hidangan restoran yang mendakwa menggunakan bahan premium tersebut.

Terdapat netizen yang menyamakan kunafa yang dibeli seakan sama dengan kek Apollo manakala terdapat juga netizen yang memaklumkan pembelian beliau di restoran yang sama berjaya diterima dalam keadaan yang baik. Sementara itu, Chef Ammar turut memaklumkan agar lelaki ini menghubungi beliau untuk bertemu dengannya secara berdepan.

Setakat artikel ditulis, Chef Ammar masih belum memberi sebarang respon mengenai kunafa yang dijual di restorannya. Diharapkan isu ini dapat diselesaikan sebaiknya dalam memberi keadilan buat para pembeli.

Untuk pengetahuan, ini bukanlah pertama kali Chef Ammar menjadi sebutan netizen dan tular. Sebelum ini, beliau didakwa meraih sehingga RM90,000 sehari menerusi jualan Nasi Arab Chef Ammar pada bulan Ramadan.

Cecah RM90,000 Sehari, Ini Jangkaan Jualan Nasi Arab Chef Ammar Untuk Sebulan

Kecewa Dituduh Jual Harga Tel Aviv, Chef Ammar Jelaskan Mengapa Juadahnya Dijual Mahal

Pertikai Kena Bayar Untuk ‘Take Away’, Chef Ammar Jelaskan Sebab Caj Tambahan Dikenakan


Lembut Dan Enak, Pencuci Mulut ‘Soft Crepe Skin’ Sudah Mula Dijual Di FamilyMart

Setiap kali FamilyMart hadir dengan menu baharu pastinya para peminat tidak akan melepaskan peluang untuk mencubanya.

Terbaharu, FamilyMart perkenalkan pencuci mulut ‘soft crepe skin’ dalam 2 variasi iaitu coklat dan creme cheese. Sudah tentu kulit yang lembut dengan isi manis berlemak akan membuatkan anda terliur.

Bagi anda yang mahu mencuba pencuci mulut ini, anda boleh dapatkan di semua cawangan FamilyMart terdekat anda kecuali di KLIA2 dan Genting Highland. Tidak mahu bersesak ke FamilyMart, anda boleh buat pesanan secara online sahaja dengan FoodPanda.

Sebelum terlupa, harga soft crepe skin ini bermula daripada RM4.90 sahaja. Tunggu apa lagi? Jom kita cuba pencuci mulut ini sebelum stok habis.

Tahukah anda bahawa pada bulan November ini pada setiap hujung minggu, Starbucks tawar promosi beli 1 percuma 1? Klik pautan di bawah untuk ketahui lebih lanjut.

Promosi ‘Beli 1 Percuma 1’ Starbucks Malaysia Dilanjutkan Sehingga 29 November 2020

BiskuTea, Minuman Terbaharu Tealive Ini Sedang ‘Hit’ Sejak Semalam

Restoran Berstatus Halal Didakwa Guna Daging Babi Dalam Mee Kari?


Ketuhar Mikro RM199, Antara 7 Barangan Menarik Sempena #MYCYBERSALE

#MYCYBERSALE datang lagi, sudahkah anda bertindak? Seperti tahun-tahun sebelum ini, #MYCYBERSALE menjanjikan barangan pada harga menarik. Saya juga sangat tertarik dengan barangan elektrik yang ditawarkan.

Mari kita lihat apa yang ada pada tahun ini.

Pada harga RM199, ianya memang memeranjatkan!

Di luar sana, selalunya pada harga sebegini, ketuhar gelombang mikro hanya menggunakan tombol.

Tidak pula halnya dengan gelombang mikro Sharp ini. Lengkap dengan butang-butang menu, ianya adalah pilihan yang lebih mudah pada harga murah.

Dapatkan ketuhar gelombang mikro Sharp R202ZS di sini.

Ingat lagi semasa periuk tekanan elektrik berharga lebih daripada RM700?

Kini terdapat jenama lain menawarkan periuk tekanan pada harga 4 kali lebih murah!

Jenama Russell Taylors bukan sahaja memberi peluang kepada orang ramai untuk memiliki periuk tekanan elektrik, tetapi mereka juga memastikan keselamatan pengguna dengan mendapatkan pengiktirafan Suruhanjaya Tenaga dan Sirim.

Dapatkan periuk ini pada harga RM184 sahaja sempena #MYCYBERSALE di sini!

Sekarang senang betul buat kuih lapis, seri muka dan talam dengan pengukus Trio ini.

Bekas 8×8 pun muat, memang besar dan jimat masa untuk mengukus.

Seramai 600 lebih orang sudah berpuas hati. Hanya pada harga RM183 sempena #MYCYBERSALE, jangan lepaskan peluang!

Pernah rasa tak cukup tangan apabila memasak?

Nak masak nasi, sayur, lauk. Si kecil pula minta ayam goreng untuk lauknya.

Tekan, tekan. Ayam goreng, kentang goreng dan makanan bergoreng lain kini boleh disediakan dengan lebih sihat.

Lepas memasak, tak perlu fikir bagaimana nak uruskan minyak masak terpakai.

3 kali ganda lebih mudah berbanding pasaran, penggoreng Russell Taylor diiktiraf oleh Suruhanjaya Tenaga dan Sirim.

Apa lagi, jangan fikir panjang. Dapatkan penggoreng udara Russell Taylor ini pada harga RM188 di sini.

Hampagas Media yang kecil dan ringan ini amat mudah dibawa ke mana-mana. Oleh kerana itu, ianya sesuai digunakan setiap hari.

Saiznya yang panjang dan kecil membolehkan ia memerangkap habuk dan debu di ruang-ruang yang sempit dengan mudah.

Hanya mempunyai 1 ‘badan’, bermakna tidak perlulah kita susah-susah menarik hos dan badan seperti mesin konvensional yang lain.

Ramai yang sudah berpuas hati. Harga pula hanya RM78 sempena #MYCYBERSALE.

10 tahun dahulu, pada harga RM400+ kita hanya dapat beli mesih basuh separa automatik. Mahu tidak mahu, terpaksalah kita mengangkat pakaian basah dari dram mencuci ke dram mengering untuk setiap kali cucian.

Sekarang, dengan adanya teknologi dan saluran jualan lebih murah, (dan #MYCYBERSALE tentunya) untunglah kita kerana mesin basuh automatik dapat dimiliki pada harga RM457 sahaja.

Tidur dengan nyaman dan lena dengan penyaman udara Hisense HAC-09DJN 1.0HP ini.

Didatangkan dengan fungsi pemulaan semula automatik (auto restart), mod tidur, mod pintar dan pemasa 24 jam.

Hanya berharga RM619, ramai sangat berpuas hati dengan prestasinya yang di luar jangkaan.

Baca reviu dan dapatkan penyaman udara ini di sini.

Jangan lambat-lambat, dapatkan secepat mungkin. #MYCYBERSALE berlangsung sehingga Jumaat ini, 13 Oktober 2017 sahaja. Vroom-lah segera.


‘Lemeng’, Jenama Dibawah Lenovo Yang Bakal Dihidupkan Semula

Sudah menjadi trend dimana setiap jenama telefon pintar pada masa kini khususnya daripada China mempunyai jenama kendaliannya yang tersendiri. Jika Xiaomi dengan Pocophone, Oppo dengan Realme kini Lenovo hadir dengan jenama kendaliannya iaitu Lemeng.

Untuk pengetahuan, jenama Lemeng dibawah Lenovo ini bukanlah sesuatu yang baru. Malah, sebelum ini jenama ini pernah diperkenalkan dalam menawarkan telefon pintar memfokuskan kepada muzik sebelum dimatikan.

Melalui penjenamaan semula pada kali ini Lenovo masih belum mengumumkan hala tuju jenama kendaliannya dalam menawarkan telefon pintar kepada para pengguna. Agak menarik untuk menyaksikan sekiranya Lenovo berjaya menawarkan rangkaian telefon pintar mampu milik dengan kualiti audio yang mantap buat para pengguna.


“Lemon Drop” Sangat Comel Walaupun Tidak Terpilih, Kasihan Mereka!

Ini adalah sambungan video oleh Google setelah mereka mengishtiharkan Versi 5.0 mereka diberi nama ‘Lolipop’

Gelihati melihat gelagat manisan yang membuat persediaan untuk ‘casting’. Ada ‘Lemon Drop’, ‘Lava Cake’ dan pelbagai manisan lain. Paling geli hati adalah manisan bernama ‘Loreo’. Adakah nama manisan namanya ‘Loreo’?

Anda saksikan sendiri, sungguh geli hati


Lengkap Berpakaian Seragam, Juruterbang Ini Buka Gerai Di Subang Demi Mahu Cari Rezeki

Industri pelancongan antara industri yang terkesan akibat penularan wabak COVID-19. Banyak pihak terjejas dan kehilangan punca pendapatan dilaporkan hari demi hari.

Malah, baru-baru ini juga kita dikejutkan dengan berita pemberhentian pekerja syarikat penerbangan Malindo. Tidak dapat dinafikan bahawa syarikat penerbangan kini berdepan dengan kerugian kerana tidak dapat terbang seperti biasa.

Oleh itu, perkongsian seorang pengguna Facebook Mohamad Zawawi Ahmad mendapat perhatian netizen. Menerusi perkongsiannya itu, anaknya seorang juruterbang kini tampil dengan gerai Kapten Corner.

Gerai tersebut terletak di USJ11 dan anaknya, Kapten Azrin membuka gerai serta memakai dengan lengkap pakaian seragamnya kerana tidak tahu bila lagi boleh menyarung seragam tersebut.

Lantaran perkongsian tersebut, para netizen memberikan kata-kata semangat kepada Kapten Azrin dan mendoakan yang terbaik untuk dirinya. Malah, rata-rata netizen bangga dengan apa yang beliau lakukan.

Bagi anda yang berada berdekatan, bolehlah singgah sebagai tanda sokongan! Diharap anda diluar sana yang kehilangan kerja tidak berputus asa dan bersemangat untuk mencari peluang lain.

Sementara itu, kami kongsikan kisah inspirasi lain pada pautan di bawah ini.

11 Tahun Keliling Dunia, Kisah Juruterbang Yang Kini Jadi ‘Pilot’ Van Jenazah Curi Perhatian Netizen

Dari Kedai Kecil Ke Bursa Malaysia, Ini Kisah Permulaan MR DIY Yang Ramai Tidak Tahu

Pernah Koma Selama 6 Bulan, Kisah Tidak Putus Asa Petugas Stesen Minyak Ini Sentuh Hati Netizen


Lengkap Bertanjak, Kemunculan Shaukat Di ‘Reality Of Wrestling’ Buat Peminat Gusti Tempatan Bangga

Impian ahli gusti profesional negara, Ayez Shaukat Fonseka akhirnya menjadi kenyataan apabila beliau mendapat perhatian syarikat produksi Hollywood yang melamarnya untuk terbabit dalam enam episod rancangan Reality of Wrestling.

Menurut Ayez, rancangan itu akan disiarkan di saluran The CW dan ia kali pertama dia mendapat tawaran sebegitu malah bersyukur kerana diberi kepercayaan besar oleh pihak luar untuk memegang watak sebagai hero.

Berdasarkan temubual Shaukat dengan Harian Metro, bagi mengetengahkan identiti Malaysia, Ayez tampil dalam rancangan itu dengan memakai tanjak dan jaket songket ditempah oleh Paul Carling, pereka pakaian dari Sarawak yang banyak menghasilkan busana pertandingan Ratu Cantik di Borneo.

A post shared by Ayez Shaukat-Fonseka Farid (@ayezshaukatfonseka)

Menurut Shaukat beliau telah menerima tawaran itu sejak dua tahun lalu namun terpaksa menangguhkan hasrat untuk ke sana memandangkan ada kekangan untuk mendapatkan kelulusan visa disebabkan pandemik Covid-19.

Beliau telah ke Amerika Syarikat (AS) pada awal bulan selama dua minggu bagi menjayakan rakaman yang diadakan di Stadium World Gym Arena, Texas.

Berkongsi pengalamannya, Ayez mengakui terharu kerana mendapat layanan baik oleh semua pihak yang menjayakan rancangan malah gembira kerana turut diundang Dr Tom Prichard, jurulatih legenda WWE, The Rock untuk mengajar kelas seni lakonan di Knoxville, Tennessee, AS.

Penampilan bertanjak beliau yang lain daripada yang lain ternyata menerima sambutan yang baik daripada penonton dan perlawanan pertama beliau adalah menentang Jonathan J Vega.

Beliau menang dalam perlawanan ini dan menurut pengulas, Shaukat mempunyai ‘auranya’ yang tersendiri apabila berada di dalam gelanggang. Rata-rata peminat serta rakan selebriti tempatan turut berbangga dengan pencapaian Shaukat di pentas antarabangsa.

WWE legend @BookerT5x recalls the time he met Malaysia's very own Ayez Shaukat!@WWESEAsia @WWE pic.twitter.com/2eZrnrL3HU

— Stadium Astro 😷 (@stadiumastro) January 5, 2021

Booker T sebelum ini pernah berkata Shaukat mempunyai bakat tersendiri dan berminat untuk membawanya menyertai Reality Of Wrestling.

Terdahulu Ayez Shaukat pernah terbabit dalam telefilem Budak Lorong serta berlakon filem Juvana 2 dan Juvana 3 dan menjadi watak utama dalam filem Gila Gusti. Kini impian Shaukat untuk menyerlahkan bakatnya di Amerika Syarikat telah terlaksana. Tahniah buat Shaukat!

Sebelum ini, Nor ‘Pheonix’ Diana turut mendapat perhatian media luar. Baca pada pautan di bawah.

Ahli Gusti Berhijab Dari Malaysia, Nor ‘Phoenix’ Diana Tersenarai Dalam Forbes 30 Under 30 Asia

Tonton Episod Great Big Story Khas Buat Penggusti Hijab Dari Malaysia, Nor ‘Pheonix’ Diana


Lengkap Dengan Bilik Karaoke, KTMB Tawar Koc Mewah Ke Hatyai Untuk Keselesaan Penumpang

Adakah anda tahu ada keretapi mewah dari Singapura ke Thailand berharga RM12,000 dengan perjalanan selama 3 hari 2 malam? Mesti ada daripada anda yang terkejut melihat harganya.

Apa kata anda cuba koc mewah yang baru sahaja ditawarkan oleh KTMB kepada penumpang setianya untuk perjalanan ke Thailand yang pastinya akan memberikan anda pengalaman berbeza daripada hanya menaiki koc biasa.

Untuk pengetahuan anda, koc mewah ini dilengkapi dengan bilik peribadi, bilik mandi, restoran dan juga bilik karaoke. Anda akan berasa lebih selesa menaiki koc mewah ini.

Dapat dilihat, koc mewah tersebut mengetengahkan rekaan tema zaman Victoria dan harganya juga dikatakan berpatutan. Buat sementara waktu, tempahan boleh dibuat melalui panggilan telefon di talian +603-22631078.

Koc mewah ini hanya boleh didapati di tren elektrik KTMB, dan bilangan tren mungkin ditambah berdasarkan permintaan orang ramai.


Lengkap Dengan CCTV Pantau Penguatkuasa, ‘Port’ Kaki Ponteng Puasa Di Kodiang Diserbu

Pegawai Pejabat Agama Daerah Kubang Pasu (PADKP) menyerbu sebuah warung dalam kampung berhampiran sawah padi yang menjadi ‘port’ kaki ponteng puasa.

Memetik laporan Harian Metro, warung yang terletak di Kampung Paya Stesen, di sini itu turut dilengkapi kamera rakaman litar tertutup (CCTV) di luar untuk memantau pihak berkuasa.

Pemeriksaan di dapur pula turut menemui pelbagai jenis lauk yang masih panas serta dua periuk nasi dengan satu daripadanya sudah habis. Terdapat juga bungkusan mengandungi minuman sejuk dalam tong ais yang dipercayai untuk kaki ponteng puasa yang dijual secara pandu lalu.

Namun kehadiran pihak berkuasa ke warung terbabit berjaya dihidu pelanggan dan peniaga warung terbabit yang sempat melarikan sebelum penguatkuasa tiba, 11.20 pagi tadi.

Pegawai Agama Daerah Kubang Pasu, Syeikh Muhammad Suhaimi Salleh berkata, operasi Op Bersepadu Ramadan hari ini dilakukan di Sintok, Kampung Paya Stesen, Pekan Kodiang dan Taman Bersatu, di sini.

“Operasi turut disertai Bahagian Penguat kuasa Jabatan Hal Ehwal Agama Islam Kedah (JHEAIK), Bahagian Penguatkuasa Majlis Perbandaran Kubang Pasu (MPKP) serta Pejabat Kesihatan Daerah Kubang Pasu yang keseluruhannya seramai 28 orang.

“Operasi bermula jam 10 pagi hingga 12.30 tengah hari tadi,” katanya ketika ditemui di sini, hari ini.

Turut serta dalam operasi itu, Pengarah Jabatan Penguat kuasaan MPKP, Wan Mohd Helmy Wan Daud.

Muhammad Suhaimi berkata, taktik yang dilakukan kaki ponteng puasa ini masih sama malah ada yang sanggup membeli makanan di kedai makan bukan Islam.

“Sekiranya mereka ditahan kerana tidak berpuasa, kita akan siasat kes mengikut Seksyen 14 Enakmen Kesalahan Jenayah Syariah Kedah 2014.

“Jika sabit kesalahan boleh didenda tidak melebihi RM1,000 atau enam bulan penjara atau kedua-duanya sekali,” jelas beliau.


Lengkap Dengan Jalur Gemilang, Lihat Ucapan Kemerdekaan Menggunakan Pasir Pantai Dari Palestin Ini

Tarikh 31 Ogos setiap tahun adalah hari yang penuh bermakna buat seluruh rakyat Malaysia- di mana seluruh masyarakat akan menyambut hari kebangsaan dan memperingati detik kemerdekaan negara kita yang dicapai pada 1957 dahulu.

Sambutan hari kebangsaan di negara kita memang sentiasa saja dilakukan dengan unik walaupun terdapat sedikit kelainan untuk tahun ini memandangkan kita masih berhadapan dengan pandemik.

Bagaimanapun, pandemik yang sedang melanda seluruh dunia ketika ini tidak menghalang sekumpulan lelaki daripada Palestin ini untuk menghadiahkan ucapan hari kebangsaan buat rakyat Malaysia.

Melalui satu perkongsian video di Twitter, sekumpulan lelaki tersebut berkongsikan ucapan ‘Selamat Hari Merdeka Malaysia’ yang dihasilkan menggunakan pasir pantai.

Tidak sahaja memberikan ucapan, namun hasil kerja yang menggunakan pasir pantai itu turut disertakan dengan Jalur Gemilang dan bendera Palestin di atasnya.

Ucapan tersebut turut dikongsikan kembali di Twitter Palestinian Cultural Organization Malaysia (PCOM) dengan kapsyen ‘istimewa dari bumi Palestin.

Anda boleh menonton perkongsian penuh proses penghasilan ucapan kemerdekaan buat Malaysia di bawah.

Selamat hari merdeka yg ke-63. سلامت هاري ميرديكا مليسيا يوم استقلال سعيد.. Happy Independence Day Malaysia-With love from Palestine@PCOMalaysia#merdeka #merdeka2020 #Malaysia #Palestine #Gaza #Jerusalem pic.twitter.com/XHu4Q4FYcI

— Muslim Imran (@muslimbinimran) August 30, 2020

Tonton juga video kemerdekaan dari Digi ini yang akan membuatkan anda bangga menjadi rakyat Malaysia di pautan di bawah.

Video Merdeka Keluaran Digi Ini Bakal Buat Anda Bangga Jadi Rakyat Malaysia

Kemerduan Guru Ini Dendangkan Syair Merdeka Curi Perhatian Netizen

Nama ‘Merdeka’ Bawa Tuah, Sebut 3 Kali Boleh Pesan Apa Sahaja Secara Percuma


Lengkap Dengan Jenaka Semasa, Tonton Filem Pendek Tahun Baru Cina TNB Ini

Daripada sambutan Hari Raya, Deepavali sehingga Tahun Baru Cina, kita pasti akan dapat merasai kemeriahannya hasil kepelbagaian bangsa dan kaum yang terdapat di negara kita.

Selain daripada kemeriahan sambutan (dan cuti umum), iklan atau filem pendek yang dihasilkan sempena sambutan perayaan ini juga menjadi salah satu perkara wajib yang dinantikan kita semua.

Seperti tahun dan perayaan lain sebelum ini, TNB baru-baru ini tampil dengan filem pendek berjudul Nian-tastic New Start yang dihasilkan bersempena sambutan Tahun Baru Cina yang akan tiba tidak lama lagi.

Ia mengisahkan sekumpulan penduduk kampung yang ketakutan pergi mengembara bagi mendapatkan pertolongan seorang mahaguru yang bijaksana, dengan anggapan bahawa dia mengetahui rahsia cara mengalahkan Nian untuk mengembalikan keharmonian dan kesejahteraan kampung mereka.

Bagaimanapun, mereka terkejut apabila mengetahui mereka sudahpun mempunyai kuasa untuk mengalahkan raksasa itu selama ini, iaitu dengan bersatu sebagai satu komuniti serta mempamerkan semangat kegembiraan dan sikap positif untuk menghadapi raksasa itu.

Berdurasi hampir lima minit, filem pendek ini secara ringkasnya mengimbau kembali cerita rakyat mengenai raksasa mitos Nian, yang menggangu orang ramai pada setiap malam Tahun Baru Cina dengan sentuhan jenaka.

Antara jenaka yang paling mencuri tumpuan adalah apabila penduduk kampung terpaksa mengimbas suhu sebelum masuk berjumpa dengan seorang mahaguru di dalam gua.

Mula dimuatnaik pada awal bulan ini di beberapa platform media sosial, filem pendek bertajuk ‘Nian-tastic New Start’ itu sudah pun mendapat lebih 3 juta tontonan di YouTube.

Diarahkan pengarah berkaliber Quek Shio Chuan, filem pendek ini sarat dengan nasihat dan cerita rakyat itu mengetengahkan semangat kegembiraan dan perpaduan yang menjadi asas kepada tradisi Tahun Baru Cina.

Anda boleh menonton kembali filem pendek berkenaan menerusi saluran YouTube TENAGAofficial melalui pautan yang disediakan di bawah.

Tonton juga iklan-iklan sempena sambutan perayaan Tahun Baru Cina yang pernah kami kongsikan sebelum ini melalui pautan di bawah.

5 Iklan Pilihan Vocket Sempena Tahun Baru Cina 2018

Ini Mungkin Iklan Tahun Baru Cina Terbaik Untuk 2019

‘Dengan Tulus Ikhlas’ Mungkin Iklan Tahun Baru Cina Terbaik Setakat Ini


Lengkap Dengan Pantun Dan Seloka, Kumpulan Ini Anjur ‘Kenduri Kahwin’ Dalam Permainan GTA 5

Dimana ada kemahuan disitu ada jalannya. Mungkin itulah pepatah yang sesuai diberikan buat sekumpulan anak muda Malaysia yang menyertai permainan video atas talian Grand Theft Auto V atau GTA 5 apabila berjaya menganjurkan majlis perkahwinan secara virtual baru-baru ini.

Kepada mereka yang biasa menonton penstriman permainan video di Facebook, anda mungkin sudah terbiasa dengan telatah anak-anak muda yang biasanya menjadi sesiapa sahaja yang mereka mahukan dalam permainan popular ini.

Namun kali ini pemain-pemain  yang menggunakan server MYRP itu melakukan sesuatu yang luar daripada kebiasaan apabila menganjurkan majlis perkahwinan virtual yang disertai hampir 50 pemain seperti lapor MalayMail.

Apa yang menariknya, majlis perkahwinan virtual itu turut mempunyai sesi berpantun dan pelbagai kebiasaan lain seperti khemah dan meja bufet untuk para tetamu yang menghadiri majlis tersebut.

Malah pemain juga diagihkan kepada kumpulan pengantin lelaki dan juga pengantin perempuan di mana mereka berjual beli pantun sebelum dibenarkan masuk ke kawasan rumah pengantin perempuan.

“Ketika perkahwinan tersebut terdapat lebih kurang 40 hingga 50 pemain dan server tersebut mampu menampung sehingga 120 pemain untuk satu-satu masa,” jelas Noor Azwan Mohd Noor.

Walaupun majlis tersebut hanyalah olok-olok namun ianya mungkin sedikit sebanyak dapat melepaskan rindu mereka yang sudah lama tidak mengunjungi kenduri-kenduri kahwin dek kerana perintah kawalan pergerakan ketika ini.

Untuk rekod, MYRP adalah server pertama yang mempunyai sentuhan anak Malaysia di dalamnya yang kini turut menjadi ikutan server lain.

Selain itu, mereka juga kini dikhabarkan dalam perancangan untuk membina mod hari raya dan suasana kampung bagi permainan tersebut yang akan dibangunkan oleh Arief Solehin Isma Danial menggunakan FiveM.

Tonton video penuh perkahwinan virtual ini di bawah.

Baca mengenai permainan video dihasilkan anak tempatan yang memuatkan wira negara Leftenan Adnan sebagai watak utama di dalamnya. Klik pautan di bawah untuk membaca mengenainya.

Permainan Video ‘Leftenan Adnan’ Rekaan Anak Tempatan Curi Perhatian Netizen

Pasukan ‘PUBG Mobile’ Malaysia Ini Raih RM172,000 Selepas Muncul Terbaik Asia Tenggara

8 Tahun Selepas Dilancarkan, ‘Game’ Ini Kembali Popular Kerana Coronavirus


Lengkap Dengan Perasa Maggie, Netizen Kagum Lihat Skil Mat Salih Ini Masak ‘Burger Ramly Special’

Tidak dapat dinafikan bahawa burger jalanan di Malaysia memiliki keistimewaannya dimana akan membuatkan anda terliur apabila terbau aroma burger tersebut.

Jika burger jalanan berjaya menawan hati rakyat Malaysia, tidak mustahil ia berjaya memikat pelancong asing yang pernah merasainya, bukan? Terbaharu, George Motz telah memuat naik video bagaimana beliau masak burger ‘sampah’ Malaysia.

Burger ‘sampah’ atau lebih dikenali sebagai burger special merupakan antara menu yang menjadikan kegemaran ramai. Menariknya, anda akan dapat lihat bahan perasa Maggie digunakan oleh beliau untuk membuat burger tersebut.

Video tersebut mendapat perhatian ramai terutama sekali rakyat Malaysia. Malah, rata-rata netizen memuji usaha yang dilakukan oleh George untuk memasak burger ‘sampah’ seperti di Malaysia.

Patty wrapped in an omellette is official called Burger Special in Malaysia, sampah burger is a unique menu from a local stall in Ampang only laaa https://t.co/JX0ifqIUPj

— Amir ✨ (@SunsetRose24) October 27, 2020

Just bcos one stall called it burger sampah doesnt means its what its popularly called here in Malaysia. We call it burger special..anything special in here is with eggs okay..double special if ada cheese. https://t.co/1b1cIfJY8j

eyyy george motz dah recognize malaysian burger https://t.co/Ckx4JTPO2Q

— L u t A i m a n (@lolluuuut) October 28, 2020

Forgive the confusion from some of our countryfolk's commenting/quoting: they're really weirded out by the "sampah" name which is uncommon in the rest of Malaysia…"burger special" is actually the more familiar name.

— Yamin | يمين | 雅民 | ยัมิน (@YaminLawut) October 26, 2020

Apakah pandangan anda akan cara George masak burger ini? Adakah anda ‘approve’?

Tahukah anda bagaimana burger tercipta? Klik pautan di bawah untuk ketahui lebih lanjut.

Ketahui Sejarah Burger Sehingga Menjadi Kegemaran Orang Ramai Seluruh Dunia

‘Ramly Burger’ Pencetus Revolusi Burger Jalanan Di Malaysia

Selepas Nasi Lemak, YouTuber Ini Mahu Kembali Ke Malaysia Kerana Burger Ramly Pula


10 Pesanan Buat Muhriz Marzaidi, Anak Pramugari MH17 Mastura Mustafa

Suasana sayu dan pilu menyelubungi Masjid At-Taqwa, Paroi sebaik ketibaan jenazah pramugari MH17, Mastura Mustafa untuk disembahyangkan. Lebih sayu apabila melihat anak lelaki tunggal arwah, Muhriz Marzaidi berumur 10 tahun yang ternyata sangat merindui arwah ibunya.

Ahmad Saifuddin Yusof turut berkongsi rasa yang sama sebaik sahaja melihat gambar-gambar anak arwah di Facebook. Beliau menitipkan 10 pesanan buat adik Muhriz Marzaidi. Beliau amat berharap supaya pesanan ini dapat dibaca oleh adik Muhriz.

Kepada pembaca yang mengenali keluarga arwah Mastura Mustafa, bantulah agar pesanan ini dapat disampaikan kepada adik Muhriz.

MH17 l Saya tidak sengaja menatap gambar ini. Membaca captionnya terus menitiskan air mata. Anak ini kehilangan ibunda tercinta. Saya tidak mengenalinya. Kepada sesiapa yang mengenali anak ini, mohon sampaikan pesanan saya ini.

“Sewaktu pakcik seusia adik atau mungkin lebih kecil. Pakcik telah kehilangan ibu seperti adik juga. Andai adik membaca pesanan ini, ini adalah perkara yang adik akan hadapi dan perkara yang boleh dilakukan.

1. Adik terpaksa menguruskan diri sendiri. Mengurus pakaian, bangun pagi sendiri, menyusun urusan sendiri. Tiada lagi orang yang sudi menggaru belakang adik kecuali ayahanda yang masih ada.

2. Adik mesti berhati-hati dalam tuturkata supaya tidak dibenci orang. Fikir dahulu sebelum berkata-kata. Sebaiknya, diam sahaja dan jawab apabila ditanya.

3. Mesti selalu membantu orang lain dan kawan-kawan tanpa mengharapkan balasan. Dengan membantu orang lain, hati kita akan puas dan gembira.

4. Banyakkan membaca buku. Buku adalah teman paling setia, Buku tidak pernah meninggalkan kita. Buku akan sentiasa bersedia menghiburkan hati adik di kala kesedihan.

5. Apabila teringatkan ibu, terus berdoa. Mohon keampunan untuknya. Insya Allah, adik akan bertemu dengan ibu di syurga.

6. Solat 5 waktu mesti jaga walaupun tidak disuruh. Solat akan menjauhkan adik dari perkara buruk.

7. Jauhi kawan-kawan yang jahat dan tidak baik. Kuatkan semangat walaupun kawan-kawan mengajak melakukan perkara yang tidak baik. Walaupun kawan tidak ada, adik masih ada buku sebagai peneman setia dan kawan soleh yang setia menanti.

8. Apabila teringatkan ibu, adik akan menangis. Menangislah, ia tidak salah. Selepas menangis, hati adik akan bertambah kuat, Jiwa adik akan bertambah kental.

9. Jangan sesekali ‘menjawab mulut’ dengan ayahanda atau orang yang lebih tua. Walaupun mereka ada kesilapan, diam itu lebih baik dan kita berbaik sangka. Masalah orang tua tidak sama dengan kita yang masih kecil.

10. Belajar bersungguh-sungguh hingga ke menara. Belajar tanpa henti dan terus berbakti. Tidak faham terus bertanya. Apabila bertanya, kita akan tahu sesuatu. Pakcik dulu pernah berkata di dalam kelas 5 Dahlia, “Cikgu, saya tidak faham semua.”

Andai adik membaca semua pesanan pakcik di atas. Mungkin kita boleh berkawan.

Pakcik Ahmad Saifuddin Yusof
Perindu Ibunda 26 tahun.


7 Benda Seorang Isteri Tak Pernah Menyesal Beli Dari Lazada

Lazada memang satu tempat menyeronokkan. Andai ada barang yang perlu dibeli, selalunya saya akan rujuk di Lazada dulu sebelum keluar dari rumah.

Terdapat beberapa barangan seperti keperluan anak-anak, haiwan peliharaan dan alat-alat mengemas serta memasak ternyata lebih murah berbanding di luar sana. Sudahlah murah, mudah pula tu.

Klik, klik, beberapa hari lagi barang akan tiba di rumah.

Saya berpuas hati hampir dalam setiap pembelian. Apabila ada masalah, cepat sahaja mendapat pulangan semula wang. Untuk mendapat pembelian terbaik di Lazada, anda boleh ikut tip-tip di dalam artikel ini.

Dalam banyak-banyak barang yang dibeli di Lazada, ada beberapa barangan yang saya gunakan setiap hari, atau beli berkali-kali. Pendek kata, puas hati.

Mari ikuti senarai barangan kegemaran di bawah:

Hampagas Deerma yang kecil dan ringan ini amat mudah dibawa ke mana-mana. Oleh kerana itu, saya menggunakannya hampir setiap hari.

Tambahan lagi, memiliki dua ekor anak kucing yang comel bermakna rumah begitu senang bersepah.

Saiznya yang panjang dan kecil membolehkan ia memerangkap habuk dan debu di ruang-ruang yang sempit dengan mudah. Hanya mempunyai 1 ‘badan’, bermakna tidak perlulah kita susah-susah tarik saluran dan badan seperti mesin konvensional yang lain.

Walaupun bersaiz mini, jangan salah sangka, sedutan hampagas Deerma ini memang berkuasa tinggi.

Dengan lebih 50 reviu dan testimoni pelanggan seperti di bawah ini, memang sukar untuk berasa menyesal.

Pernah rasa tak cukup tangan apabila memasak?

Nak masak nasi, sayur, ayam, gorengkan kentang pula untuk si kecil. Assignment pula menimbun menunggu untuk disiapkan.

Lama sudah saya berkira-kira untuk mendapatkan air fryer, akhirnya saya memilih Trio Air Fryer TAF 858 pada bulan lepas. Memang puas hati.

Tekan, tekan. Ayam goreng, kentang goreng dan makanan bergoreng lain kini boleh disediakan tanpa minyak masak. Lebih cepatlah si kecil dapat kentang goreng kegemarannya.

Lepas memasak, tak perlu fikir bagaimana nak uruskan minyak masak terpakai pula.

Air fryer ini juga dapat banyak reviu yang baik. Ada terlalu banyak testimoni untuk anda nilaikan.

Bukan sekadar boleh memanggang ikan, ayam, ia juga boleh membakar kek ringkas.

Tebal, kedap udara – tekanan di dalam kuali ini memberikan makanan rasa berbeza berbanding menggunakan kuali biasa. Sedap.

Magic pan Dessini ini sudah beberapa kali saya beli. Mula-mula beli untuk diri sendiri. Tak sangka, ibu, makcik dan sepupu pun suka, maka saya ‘ditugaskan’ untuk tolong belikan.

Seperti pembelian yang lain, reviu amat penting. Lihat dan baca – ramai yang berpuas hati.

Mixer grinder ini bukan pengisar biasa. Panasonic Mixer Grinder MX-AC210 boleh memberi hasil lebih halus berbanding pengisar yang lain.

Chutney jar mengadun dan mengisar sambal belacan dan chutney lebih kecil, menjadikannya lebih sedap.

Blender jar pula diperbuat daripada keluli tahan karat, menjadikannya lebih tahan lasak berbanding pengisar biasa. Saya pernah buat smoothie pisang dan kurma, fuhh halus habis! Macam beli di kedai pula!

Tidak ramai mengenali pengisar ini, dan tiada reviu. Tetapi, sehingga sekarang saya merasakan ini adalah pembelian terbaik saya di Lazada. Anda boleh dapatkannya di sini.

Selain daripada AC210, ada model lain yang lebih lengkap pernah diulas oleh Dr Fazley iaitu Panasonic Mixer Grinder MX-AC400.

Jika ini model yang anda minat, boleh dapatkannya di sini.

Setelah selesai menyapu, tentulah ingin mengemop, bukan? Tetapi berapa ramai orang suka mengemop, angkat tangan.

Easy Mop Double Device ini menyelesaikan masalah mengemop dengan memudahkan perahan. Anda boleh squish-squish (tolak) batangnya untuk memerah, atau anda boleh masukkan di dalam dram besi lalu pijak pemijak kaki.

Kualiti buatannya sangat bagus, kerana plastik yang digunakan adalah tebal dan tahan lasak. Dram besi juga tahan tekanan.

Kepala mop berpusing 360 darjah. Ia menjadikan lantai bersih dengan lebih cepat. Tambahan, pusingan ini membuat kepala mop ini mampu sampai ke bucu-bucu yang sukar dicapai.

Perahan yang baik, membuat lantai kering dengan lebih cepat.

Item ini sudah direviu sebanyak 191 kali dan menerima 4.5 daripada 5 bintang. Memang sukar untuk berasa menyesal.

Rak pengering pinggan ini memang praktikal.

Selain mempunyai dua tingkat, lapisan paling bawah boleh mengalirkan lebihan air terus ke dalam sinki.

Dulu-dulu air lebihan dari pinggan akan membasahkan kaunter dapur, tetapi kini tidak lagi. Kaunter anda lebih mudah diurus untuk sentiasa jadi bersih berkilat.

Reviu tidak banyak, tapi saya tetap puas hati. Dapatkannya di sini.

Apabila anda perlukan extra 2 jam untuk memasak, mengemas, melayan mesej FB pelanggan dan lain-lain, NaVa DIY Kinetic Sand ini memang membantu.

Anak-anak akan leka bermain, memberi anda lebihan masa untuk fokus kepada kerja-kerja lain. Jangan tidak tahu, pasir kinetik juga adalah satu permainan yang mampu merangsang kemahiran motor si kecil.

Ada testimonial ibu bapa berkata pasir kinetik ini membantu anak-anak menghilangkan ketagihan gajet.

Seperti pasir biasa, pasir kinetik ini memang akan membuat rumah bersepah, tetapi apa kisah. Apabila sudah ada hampagas dan mop ini bukankah hidup anda sudah jadi semakin mudah? Yang lebih penting, kerja-kerja anda pada hari ini semuanya siap.

Item ini juga menerima banyak reviu yang baik.

Baca lebih lanjut dan dapatkannya di sini.

Sempena bulan puasa, Lazada mengadakan promosi Marhaban Ya Ramadhan yang menampilkan banyak item-item menarik pada harga lebih murah.

Antaranya, adalah 7 gajet pilihan yang boleh didapati di bawah harga RM99 ini.

Tetapi apa yang paling mengujakan saya adalah jualan flash sales ini, di mana barangan menarik dijual pada harga tidak masuk akal.

Jangan lupa berada di depan laptop anda pada pukul 5-7 pagi, 12-2 tengah hari dan 5-7 malam untuk mendapat tawaran terbaik.

Agaknya berapalah harga microwave ni pada pukul 12 nanti?

Lihat senarai penuh barangan yang dijual hari ini bersempena flash sales di sini.


Lengkap Dengan Pesanan Dan Akses, Lelaki Ini Kongsi Cara Hasilkan ‘Wasiat Google’

Kemajuan teknologi pada masa kini sememangnya semakin berkembang pesat di seluruh dunia. Ia telah diaplikasikan oleh masyarakat dunia kini dalam membantu dalam pelbagai bidang seperti aspek teknologi, tugasan harian dan juga memberi manfaat kepada diri kita.

Seperti perkongsian yang tular baru-baru ini dari @ChairmanGLC di Twitter di mana beliau telah menerangkan tentang penulisan ‘wasiat Google’ dengan hanya menggunakan akaun Google sahaja. Ia bagi menyiapkan diri jika berlaku sesuatu yang tidak diingini kepada diri anda.

Menerusi perkongsian tersebut, beliau telah memperkenalkan cara-cara bagi melakukan perkara tersebut supaya lebih ramai orang tahu dan boleh digunakan pada masa akan datang.

Buat anda yang masih kurang jelas, ‘wasiat Google’ ini juga dikenali sebagai Google Inactive Plan. Pelan ini diciptakan bagi sesiapa yang ingin mengambil langkah berjaga-jaga sekiranya berlaku sesuatu kepada diri anda pada masa hadapan.

Fungsinya adalah untuk memaklumkan kepada individu yang telah disenaraikan oleh anda untuk mengakses dan menguruskan akaun anda setelah mereka tidak aktif untuk jangka waktu yang tertentu.

Apa yang membuat wasiat ini menarik adalah sesiapa yang ingin melakukan ‘wasiat Google’ ini juga boleh menyediakan mesej ringkas khas buat individu yang diserahkan wasiat tersebut.

“Selesai buat wasiat Google. Sekiranya kalau aku mati, semua maklumat dalam Google aku akan pindahkan ke Nawal.

“Siap ada khidmat pesanan ringkas (SMS) yang khas akan dihantar ke telefon dia dengan mesej yang mengayat hati,” kongsi beliau.

Done buat wasiat Google. In case kalau aku mati, semua info dalam Google aku akan transfer ke Nawal. Siap ada special SMS hantar ke telefon dia dengan mesej yang menyayat hati hsnsnsns. Korang dah buat belum? Kalau belum, buat kat sini: https://t.co/yRPP0K3RYQ pic.twitter.com/qoarrWqU5t

Langkah pertama bagi memulakan penulisan ‘wasiat Google’ ini ialah anda memerlukan akaun yang didaftarkan di bawah laman sesawang Google. Selepas itu, anda boleh pilih mana-mana tempoh menunggu yang telah ditetapkan.

Seterusnya, sebelum mengambil sebarang tindakan, pihak Google akan menghubungi anda selama beberapa kali melalui SMS dan e-mel.

Setelah melengkapkan kesemua maklumat, anda boleh memilih sehingga 10 orang untuk pihak Google maklumkan sekiranya akaun Google anda tidak lagi aktif. Anda juga boleh memilih untuk memberi akses kepada mereka untuk uruskan sebahagian data anda.

Sekiranya anda menggunakan Gmail, anda juga boleh tetapkan ‘AutoReply’ di mana ia  memaklumkan kepada sesiapa yang menghantar e-mel kepada anda bahawa anda tidak lagi menggunakan akaun ini.

Setelah akaun Google anda tidak lagi aktif, anda diberi pilihan untuk memadamkan kesemua maklumat yang ada di dalam akaun tersebut atau anda ingin terus padam akaun Google tersebut.

Sekiranya anda ingin memberi akses kepada seseorang untuk memuat turun kandungan yang ada di dalam akaun anda, mereka boleh melakukannya tetapi dalam tempoh 3 bulan sahaja sebelum akaun anda dipadam.

Sekiranya anda memilih untuk padam akaun Google anda, ia akan merangkumi data anda yang dikongsi secara terbuka.

Perkongsian berkenaan juga telah mendapat tindak balas yang positif dari rakyat Malaysia malah ada di antara mereka yang tidak tahu akan kewujudan ‘wasiat Google’ sebelum ini membuatkan mereka berasa kagum dan berpendapat ia amat sesuai dengan perkembangan semasa.

“Sangat betul. Ayah mertua saya telah meninggal secara mengejut pada tahun 2018 dan semua maklumat ada di dalam alat elektronik beliau.

“Namun ia tidak dapat diperoleh kerana tiada siapa yang tahu mengenai kata laluan beliau. Ini adalah maklumat yang sangat berguna! Terima kasih,”kata seorang netizen di ruangan komen.

“Idea yang bernas, wasiat alaf baru,” komen netizen.

“Wow baru tau ni. Ingatkan nak infaq je akaun google ni,” luah seorang netizen.

Jika ada yang berminat, boleh klik di sini bagi mereka yang ingin berwasiat dengan menggunakan akaun Google.

Baca juga perkongsian kami sebelum ini yang berjaya ‘trending’ pada minggu ini di pautan di bawah.

Gurauan Terakhir Kawan, Netizen Indonesia Kongsi Mesej Dengan Mangsa Tragedi Sriwijaya Air

Sudah Habis Hujah, Janna Nick Label Netizen ‘Loser’ Selepas Bertikam Lidah Soal Filem Di Twitter

Serendah 1 Meter Sahaja, Terowong Ini Tetap Jadi Laluan Utama Di Indonesia Sehingga Kini